text:
প্রধান মন্ত্রী, শ্রী নরেন্দ্র মোদীনা ঙসি ভিদিও কন্ফরেন্সিংগী খুত্থাঙদা জৈনচার্য় শ্রী ভিজয় বল্লভ সুরিস্বের জী মহারাজকী ১৫১শুবা মপোক কুমওন থৌরমদা ‘ইহ-চিকপগী মীতম’ মায়খুম হাংদোকখ্রে। জৈন অচার্য়াবু ইকায় খুম্নবা ওইনা মায়খুম হাংদোক্লিবা মীতম অদুবু ‘ইং-চিকপগী মীতম’ হায়না মমীং থোল্লি। ইঞ্চ ১৫১ ৱাংবা মীতম অদু অস্তধাতু হায়বদি কোরিনা মরুওইবা মচাক ওইদুনা পোৎলম নিপাননা শাবনি অমদি রাজস্থানগী পালিদা লৈবা ভিজয় ভল্লভ সাধনা কেন্দ্র, জেতপুরাদা খিনবনি।
থৌরমদুদা প্রধান মন্ত্রীনা জৈনচার্য়া অমদি লাইনীংগী লুচিংবশিংগী মফমদা শ্রদ্ধাঞ্জলি কৎখি। বল্লভ অনি, সরদার বল্লভ ভাই পতেল অমদি জৈনচার্য়া শ্রী ভিজয় বল্লভ সুরিস্বের জী মহারাজকী মিং পল্লদুনা, প্রধান মন্ত্রীনা মালেমগী খ্বাইদগী ৱাংবা সরদার পতেলগী মীতম – ‘অমত্তা ওইবগী মীতম’ কত্থোকখ্রবা মতুংদা মহাক্না জৈনচার্য়া শ্রী ভিজয় বল্লভকী ‘ইং-চিকপগী মীতম’ মায়খুম হাংদোকপগী তাঞ্জা ফংবসি মহৈ য়াল্লে খল্লি হায়না হায়খি।
‘লমদমসিগীদমক খোঞ্জেল থোকপা’ হায়বা ৱাফম থম্লদুনা শ্রী মোদীনা নীংতম লাঞ্জঙগী মতমদা তৌখিবগুম্না লাইনীংগী লুচিংবশিংনসু ইরোমদোম লেপচবা ঙম্নবগী পাউজেল অসি শন্দোকপিদুনা ‘লমদমসিগীদমক খোঞ্জেল থোকপা’ হায়বসিগী কান্নবশিংগী মতাঙদা ৱা ঙাঙবিনবা ৱাফম থমখি। লৈবাকসিগী মীয়াম্না দিৱালি কুম্হৈগী মতমদা লমদমসিগী পোত্থোকশিং শৌগৎখিবা মওং মতৌ অদু পুক্নীং থৌগৎনিংঙাইনি হায়নসু মহাক্না ফোঙদোকখি।
ভারতনা মালেমদা ইং-চিকপা, অহিংসা অমদি মরূপ মপাং ওইবগী লম্বী উৎখ্রে হায়না প্রধান মন্ত্রীনা হায়খি। করিগুম্বা অদোম্না ভারতকী পুৱারীবু হঙ্গৎনা য়েংলবদি মথৌ তারকপা মতম খুদিংমক্তা লাইনীংবা মীগুম্বা অমা থোরক্তুনা খুন্নাইবু লমজিং লমতাক্তুনা লাক্লি, অচার্য়া ভিজয় বল্লভ অদুগুম্বা লাইনীংবা অমনি। জৈনচার্য়ানা লিংখৎলমবা মহৈ মশিংগী ইন্সতিত্যুসনশিংগী মতাঙদা পল্লদুনা, মহাক্না পঞ্জাব, রাজস্থান, গুজরাত, মহারাস্ত্র অমদি উত্তর প্রদেশনচিংবা স্তেতশিংদা ভারতকী ৱাখল্লোন নীংথিনা মমি তাবা মহৈ লোয়শঙ কয়া লিংখত্তুনা লৈবাকসিবু মহৈ মশিংগী লমদা মরোমদোম লেপচনবগী মায়কৈদা পুশিনবিরম্বগীদমক্তা প্রধান মন্ত্রীনা মহাকপা থাক ৱাংনা থাঙ্গৎখি। হায়রিবা ইন্সতিত্যুসনশিং অসিনা লৈবাকসিগী কান্নরবা থৌগল তৌরিবা ইন্দস্ত্রিএলিস্ত, ৱায়েল্লোয়, দোক্তর অমদি ইঞ্জিনিয়র কয়া পুথোকখ্রে হায়না মহাক্না ফোঙদোকখি।
হায়রিবা ইন্সতিত্যুসনশিং অসিনা নুপীশিংগী মহৈ মশিংগী লমদা পায়খৎলিবা থৌরাংশিং অসিদা লৈবাকসিনা লমন কয়া তোনশিল্লে হায়না প্রধান মন্ত্রীনা ফোঙদোকখি। হায়রিবা মহৈ লোয়শঙশিং অসিনা খুদোংথিরবা মতমশিংদা নুপীশিংগী মহৈ মশিং তম্বগী লমচিং ওইদুনা লাকখি। জৈনচার্য়ানা নুপীমচাশিংগীদমক মহৈ লোয়শঙ কয়া লিংখৎলম্মী অমদি নুপীশিংবু মেনস্ত্রীমদা পুরকখি। অচার্য়া ভিজয় বল্লভ জীগী পুন্সিদি অহিংবা পোৎলম খুদিংমক্কীদমক থৌজাল, মিনুংশি অমদি নুংশিবনা থল্লি হায়না মহাক্না হায়খি। মহাক্কী থৌজালগা লোয়ননা উচেকশিংগী অনা লাইয়েংশঙ অমদি শা-ষন লাইয়েংফম কয়া লৈবাকসিদা চলাইরি। হায়রিবশিং অসি অচমবা ইন্সতিত্যুসনশিং নত্তে। মখোয়সি ভারতকী মচৎ য়াওরবা অমদি ৱাখল্লোন উৎলিবা ঙাক্তনি।
मेरा सौभाग्य है कि मुझे देश ने सरदार वल्लभ भाई पटेल की विश्व की सबसे ऊंची ‘स्टेचू ऑफ यूनिटी’ के लोकार्पण का अवसर दिया था,— PMO India (@PMOIndia) November 16, 2020
और आज जैनाचार्य विजय वल्लभ जी की भी ‘स्टेचू ऑफ पीस’ के अनावरण का सौभाग्य मुझे मिल रहा है: PM
भारत ने हमेशा पूरे विश्व को, मानवता को, शांति, अहिंसा और बंधुत्व का मार्ग दिखाया है।— PMO India (@PMOIndia) November 16, 2020
ये वो संदेश हैं जिनकी प्रेरणा विश्व को भारत से मिलती है।
इसी मार्गदर्शन के लिए दुनिया आज एक बार फिर भारत की ओर देख रही है: PM
भारत का इतिहास आप देखें तो आप महसूस करेंगे, जब भी भारत को आंतरिक प्रकाश की जरूरत हुई है, संत परंपरा से कोई न कोई सूर्य उदय हुआ है।— PMO India (@PMOIndia) November 16, 2020
कोई न कोई बड़ा संत हर कालखंड में हमारे देश में रहा है, जिसने उस कालखंड को देखते हुए समाज को दिशा दी है।
आचार्य विजय वल्लभ जी ऐसे ही संत थे: PM
एक तरह से आचार्य विजयवल्लभ जी ने शिक्षा के क्षेत्र में भारत को आत्मनिर्भर बनाने का अभियान शुरू किया था।— PMO India (@PMOIndia) November 16, 2020
उन्होंने पंजाब, राजस्थान, गुजरात, महाराष्ट्र उत्तर प्रदेश जैसे कई राज्यों में भारतीय संस्कारों वाले बहुत से शिक्षण संस्थाओं की आधारशिला रखी: PM
आचार्य जी के ये शिक्षण संस्थान आज एक उपवन की तरह हैं।— PMO India (@PMOIndia) November 16, 2020
सौ सालों से अधिक की इस यात्रा में कितने ही प्रतिभाशाली युवा इन संस्थानों से निकले हैं।
कितने ही उद्योगपतियों, न्यायाधीशों, डॉक्टर्स, और इंजीनियर्स ने इन संस्थानों से निकलकर देश के लिए अभूतपूर्व योगदान किया है: PM
स्त्री शिक्षा के क्षेत्र में इन संस्थानों ने जो योगदान दिया है, देश आज उसका ऋणि है।— PMO India (@PMOIndia) November 16, 2020
उन्होंने उस कठिन समय में भी स्त्री शिक्षा की अलख जगाई।
अनेक बालिकाश्रम स्थापित करवाए, और महिलाओं को मुख्यधारा से जोड़ा: PM
आचार्य विजयवल्लभ जी का जीवन हर जीव के लिए दया, करुणा और प्रेम से ओत-प्रोत था।— PMO India (@PMOIndia) November 16, 2020
उनके आशीर्वाद से आज जीवदया के लिए पक्षी हॉस्पिटल और अनेक गौशालाएं देश में चल रहीं हैं।
ये कोई सामान्य संस्थान नहीं हैं। ये भारत की भावना के अनुष्ठान हैं।
ये भारत और भारतीय मूल्यों की पहचान हैं: PM


c: text/html

text:
খুরুমজরি! থৌরম অসিদা ঐহাক্কা লোইননা শরুক য়ামিন্নরিবা কেবিনেৎকী ঐহাক্কী মরুপশিং, রাজ্যশিংগী ইকাই খুম্নরবা রাজ্যপালশিং, ইকাই খুম্নরবা মুখ্য মন্ত্রীশিং, উপ মুখ্য মন্ত্রীশিং, রাজ্য সরকারশিংগী মন্ত্রীশিং, একাদমিসিয়নশিং, ওজাশিং, মমা-মপা পুম্নমক অমসুং ঐহাক্কী নহা ওইরিবা মরুপশিং!
অনৌবা নেস্নেল এজুকেসন পোলিসীনা চহি অমা মপুং ফারকপদা ঐহাক্না ইরৈবাকচা পুম্নমক মরু ওইনা মহৈরোই পুম্নমকপু হন্না-হন্না থাগৎচরি। হৌখিবা চহি অমদা লৈবাক অসিগী মশক নাইবা মীওই, ওজা, প্রোফেসর, পোলিসী মেকর পুম্নমক্না নেস্নেল এজুকেসন পোলিসী অসি মঙফাওনবা ঙম্নবা কন্না হোৎনখি। কোরোনাগী মতম অসিদসু অনৌবা এজুকেসন পোলিসী অসি প্রজা, ওজা, রাজ্য, ওতোনোমস বোদী কয়াদগী ৱাখল্লোনশিং লৌদুনা মসি শেম্নবা তাস্ক ফোর্সনা তাঙ্কক নাইবা মওংদা ইমপ্লিমেন্ত তৌখি। হৌখিবা চহি অমদা নেস্নেল এজুকেসন পোলিসীদা য়ুম্ফম ওইরগা অচৌবা ৱারেপ কয়া লৌখি। ঙসি থৌরম অসিদা ঐহাক্না অনৌবা স্কীম, অনৌবা থৌরাং কয়া হৌদোক্নবগী খুদোংচাবা ফংজরে।
মরুপশিং,
মসিগী অচৌবা থৌরম অসি লৈবাক অসিনা নীংতমখিবা চহি ৭৫ শুরকপগী অমৃত মহোৎসব পাঙথোকপা মতমদা তাররে। ঙসিদগী নুমিৎ খরাগী মতুং ওগস্ত ১৫দা ঐখোয়না নীংতমখিবা চহি ৭৫শুরগনি। নাকল অমরোমদা অনৌবা নেস্নেল এজুকেসন পোলিসী ইমপ্লিমেন্ত তৌবা অসি আজাদী কা অমৃত মহোৎসবকী মরুওইবা শরুক ওইরি। অসিগুম্বা অচৌবা কুহ্মৈ অসিগী মরক্তা ঙসি ‘নেস্নেল এজুকেসন পোলিসী’গী মখাদা হৌদোক্লিবা স্কীমশিং অসিনা ‘অনৌবা ভারত অমা শেমগৎপদা’ অচৌবা থৌদাং অমা লৌরগনি। ঙসিগী নহারোলশিংনা তুংলমচৎতা অফবা ভারত ওইহন্নবা ফিরেপকা লোইননা ঐখোয়বু তুংলমচৎ তম্না লমজিংলি, মসিগা লোইননা ঐখোয়না ঙসি ঐখোয়না আজাদী কা অমৃত মহোৎসব পালন তৌরি। ঐখোয়না তুংলমচৎতা কয়াম খুমাং চাউশিনগনি, কয়াম ৱাংনা কাবা ঙমগনি হায়বা অসি ঐখোয়না হৌজিক ঐখোয়গী নহারোলপু পুরিবা মাইকৈ হায়বদি ঙসি ঐখোয়না পীরিবা এজুকেসন অসিগী মখা পোল্লি। মরম অসিনা ভারতকী অনৌবা ‘নেস্নেল এজুকেসন পোলিসী’ অসি লৈবাক শেমগৎনবা চাউনা কত্থোকপগী অচৌবা ফেক্তরশিংগী মনুংদা অমা ওইরি হায়না ঐহাক্না থাজৈ। অমসুং মরম অসিনা লৈবাক অসিনা এজুকেসন পোলিসী অসি মতমগা চুনবা, তুংলমচৎকীদমক শেম শারবা অমা ওইহল্লিবনি। ঙসি, থৌরম অসিগা মরী লৈননা লেংশিল্লিবা মশক নাইবা অয়াম্বনা অনৌবা নেস্নেল এজুকেসন পোলিসীগী মরমদা খঙলবা ঙাক্তনি, অদুবু ঐখোয়না মসি অচৌবা মিসন অমনি হায়বা অসি হন্না হন্না নীংশিংবা তাই।
মরুপশিং,
লৈবাক অসিগী মফম কয়াদগী ঐখোয়গী নহা ওইরিবা মহৈরোই কয়ানা ঐখোয়গা লোইননা থৌরম অসিদা শরুক য়ারি। করিগুম্বা ঐখোয়না মরুপশিং অসিদা মখোয়গী অনীংবশিং, মখোয়গী মঙলানশিংগী মরমদা হঙলুরবদি নহা ওইরিবা মীওই খুদিংমক্তা অনৌবা ৱাখল্লোন, মখোয়গী ৱাখলদা অনৌবা ইনোৎ য়াওই হায়বা অদোম্না উবা ফংগনি। ঐখোয়গী নহারোলশিংনা অওনবা পুরক্নবা মপুং ফানা শেম শাবা লোইরে। মখোয়না ঙাইদুনা লৈবা পামদে। ঐখোয় পুম্নমক্না ঐখোয়গী এজুকেসন সিস্তেম অসিনা কোরোনাগী মতমদা অসিগুম্বা অচৌবা শীংনবা অমা করম্না মায়োক্নখি হায়বা উবা ফংলে। মহৈরোইশিংগী পুন্সিদা অহোংবা লাকখ্রে। অদুবু লৈবাক অসিগী মহৈরোইশিংনা অহোংবা অসি থুনা হৈনবা ঙমখি। ওনলাইন এজুকেসন অসি হৌজিক্তি অরাইবা ত্রেন্দ অমা ওইরক্লে। এজুকেসন মন্ত্রালয়না মসিগীদমক থবক কয়া পাইখৎখি। মন্ত্রালয়না দীক্ষা প্লেৎফোর্ম হৌদোকখি, স্বায়ম পোর্তেলদা কোর্সশিং হৌখি, অমসুং ঐখোয়গী মহৈরোইশিংনা মসি মখোয়গী মহৌশাগী পুন্সিগী শরুক অমা ওইহনখি। ঐঙোন্দা খঙহল্লকপদা দীক্ষা পোর্তেল অসি হৌখিবা চহিদা করোর লিশিং ২৩ হেন্না হিৎ তৌখি হায়না তাকপীরকই মসিনা হোৎনবা অসি মাই পাক্লে উৎখ্রে। মরুপশিং, ২১শুবা চহিচাগী ঙসিগী নহারোলশিংনা মখোয় মশাগী সিস্তেম, মখোয় মশাগী মালেম শেমজবা পাম্মি। মরম অসিনা মখোয়দা এক্সপোজর মথৌ তাই অমসুং য়োৎলিং অমসুং অথিংবশিং অসিদগী নীংতম্বা মথৌ তাই। নখোয়না উরম্লগনি ঙসি অপীকপা শহরশিংদগী লাকপা নহারোলশিংনা শীংথানীংঙাই ওইবা থবক তৌরি। অসিগুম্বা অরাপ্পা মফমশিং অমসুং অচম্বা ইমুং-মনুংদগী হৌরকপা নহারোলশিংনা ঙসি তোকিও ওলিম্পিক্সতা লৈবাক অসিগী ফীরাল পাইহল্লি, ভারত্তা অনৌবা শক্তম অমা পীরি। অসিগুম্বা নহারোল কয়ানা ঙসি তোঙান-তোঙানবা লমশিংদা ফিদম্নীংঙাই ওইবা থবক তৌরি, থোইদোক-হেন্দোকপা পান্দমশিং ফংনবা য়ুম্বী ওইরি। খরনা আর্ত অমসুং কলচরগী লমদা অরিবা অমসুং অনৌবা পুনশিন্নদুনা অনৌবা দিস্সিপ্লিন পুথোক্লি, খরা অমনা রোবোতিক্সকী লমদা সাইন্স-ফিক্সননি হায়নরম্বশিং অদু ওইথোকহল্লি। খরা অমনা আর্তিফিসিএল ইন্তেলিজেন্সকী লমদা মীওইবনা তৌবা ঙম্বশিং অসি অনৌবা পনখৈদা পুখৎলি, অমরোমদনা খরা অমনা মেছিন লর্নিংদাঅনৌবা মাইলস্তনশিংগীদমক শেম শারি। হায়বদি লম খুদিংমক্তা ভারতকী নহারোলশিংনা মখোয়গী ফীরাল হাইদুনা মাংদা চংশিল্লি। নহারোলশিং অসিনা ভারতকী স্তার্ত-অপ ইকো-সিস্তেমদা অওনবা পুরক্লি, ইন্দস্ত্রী ৪.০দা ভারতকী লুচিংবগী লম্বী শেম্লি অমসুং দিজিতেল ইন্দিয়াবু অনৌবা ত্রেজেক্তরী অমদা পুরি। অদোম্না খন্দুনা য়েংবীয়ু, নহারোলশিং অসিনা মখোয়না পামজরিবা মঙলানশিং অদুগী ফীভমদা ওইরক্লবদি শক্তি কয়াম হেনগৎলক্কনি। অমসুং মরম অসিনা অনৌবা ‘নেস্নেল এজুকেসন পোলিসী’না নহারোলশিংদা মখোয়গীদমক অমসুং মখোয়গী অনীংবা-অপাম্বশিংগীদমক লৈবাক অসিনা মপুং ফানা শৌগৎলি হায়না থাজবা পীরি। ঙসি হৌদোকখিবা আর্তিফিসিএল ইন্তেলিজেন্স প্রোগ্রাম অসিনা মহৈরোইবু ফ্যুচর ওরিয়েন্তেদ ওইহনগনি অমদি এ.আই.-দ্রিবন ইকনোমীগী লম্বী য়াৎলগনি। এজুকেসন্দা দিজিতেল রিভোল্যুসন অসি পুরক্নবা অখন্নবা মীৎয়েং চংলি, দিজিতেল লর্নিংগীদমক লৈবাক শিনবা থুংবদগী, শহর-খুঙ্গং পুম্নমক্না অমত্তা ওইনা পুল্লি। নেস্নেল দিজিতেল এজুকেসন আর্কিতেকচর, (এন.দি.ই.এ.আর.) অমসুং নেস্নেল এজুকেসন তেক্নোলোজী ফোরম (এন.ই.তি.এফ.)না লৈবাক পুম্বদা দিজিতেল অমসুং তেক্নোলোজিকেল ফ্রেমরক অমা পীবদা অচৌবা থৌদাং অমা লৌরগনি। নহারোলশিংগী ৱাখলনা চৎনীংলিবা মাইকৈদা, মখোয়না অহাংবা অতিয়াদা পাইনীংলিবা অদুগী খুদোংচাবশিং লৈবাক অসিগী অনৌবা এজুকেসন সিস্তেম অসিনা পীরগনি।
মরুপশিং,
হৌখিবা চহি অমদা নেস্নেল এজুকেসন পোলিসী অসি মখল অমত্তগী প্রেসর লৈহন্দনা লাকই হায়বা অদোম্নসু খঙবীরম্লগনি। পোলিসীগী থাক্তা লৈরিবা ওপননেস অসিনা মহৈরোইশিংদা ওপ্সনশিংসু ফংহল্লি। হৌজিক্তি মহৈরোইশিংনা কয়াম তম্বা, কয়াম শাংনা তম্বা হায়বা অসি বোর্দশিং অমসুং য়ুনিভর্সিতীশিংনা লেপ্লরোই। মহৈরোইশিংনসু মসিদা ৱারেপ লৌবা য়াওরগনি। ঙসিদগী মল্তিপল এন্ত্রী অমসুং এগজিৎকী সিস্তেম অসি হৌহনখ্রে অমসুং মহৈরোইশিংবু চপ মান্নবা ক্লাস অমসুং চপ মান্নবা কোর্সতা পন্দুনা লৈহল্লবা অদুদগী মনীংতম্বা ফংহল্লগনি। অনৌবা তেক্নোলোজীদা য়ুম্ফম ওইবা ‘একাদেমিক বেঙ্ক ওফ ক্রেদিৎ’কী সিস্তেম অসিনা মাইকৈ অসিদা মহৈরোইশিংগী অচৌবা অওনবা অমা পুরক্লি। হৌজিক্তি নহারোল খুদিংমক্না মহাক্কী খুদোংচাবগী মতুং ইন্না মতম অমা হেক্তদা স্ত্রীম অমা খনবা নত্ত্রগা তোকপা য়ারগনি। হৌজিক্তি কোর্স অমা খনবা মতমদা করিগুম্বা ৱারেপ অসি লাল্লবদি হায়বগী অকীবা অদু লৈররোই। মসিগা মান্নবা মওংদা ‘স্ত্রকচর্দ এসেসমেন্ত ফোর এনলাইজিং লর্নিং লেবেলস’ হায়বদি ‘সফল’গী খুত্থাংদা মহৈরোইশিংগী এসেসমেন্ত লৌনবা সাইন্তিফিল সিস্তেম অমসু হৌদোকখ্রে। সিস্তেম অসিনা মহৈরোইশিংদা তুংদা লাক্কদবা মতমদা এগজামিনেসনগী অকীবা অদুসু লৈহল্লরোই। অকীপা অসি নহারোলশিংগী ৱাখলদগী থোকখ্রবা মতমদা অনৌবা স্কিলশিং অমসুং অনৌবা ইন্নোভেসনগী অনৌবা চহিচা অমা হৌনবগী থৌনা লাক্লগনি, ওইথোকপশিং অসি ঙমখৈ লৈতনা চাউথোরক্লগনি। মরম অসিনা ঐহাক্না অমুক হন্না হায়জগে মদুদি ঙসি অনৌবা নেস্নেল এজুকেসন পোলিসীগী মখাদা হৌদোক্লিবা অনৌবা প্রোগ্রামশিং অসিনা ভারতকী লাইবক্তা অহোংবা পুরকপা ঙম্নবগী মতিক-ময়াই চেল্লি।
মরুপশিং,
ঐখোয়-নখোয়না নীংথিনা মহৈ তম্নবগীদমক মপালদা চৎপা তাই হায়না থাজনবগী ফীভম অসি দিকেদ কয়াদগী উদুনা লাক্লে। অদুবু মপাল লৈপাক্তগী অফবা মহৈরোইশিংনা ভারত্তা লাকই, খ্বাইদগী ফবা ইন্সতিত্যুসনশিংনা ভারত্তা লাকই হায়বা অসি ঐখোয়না উবা ফংলগনি। লৈবাক অসিগী য়ুনিভর্সিতী ১৫০ হেনবদা ইন্তর্নেস্নেল এফিয়র্সকী ওফিস হাংলে হায়বা পাউ অসি য়াম্না পুক্নীং থৌগৎনীংঙাই ওই। ভারতকী হায়র এজুকেসন ইন্সতিত্যুতশিংনা মালেমগী থাক্তা রিসর্চ অমসুং একদেমিক্সতা মাংদা চংশিন্নবা ঙসি অনৌবা গাইদলাইনশিংসু থোকখ্রে।
মরুপশিং,
ঙসি শেম্লিবা ওইথোকপশিং অসি মঙফাওনবা ঙম্নবা ঐখোয়গী নহারোলশিংনা মালেমদগী মাংলোমদা খোঙফম অমা চংশিনবা তাই, ৱাখল খনবদা খোঙফম অমা হেনগৎপা তাই। হকশেল, ঙাকশেল, ইনফ্রাস্ত্রকচর, তেক্নোলোজী ওইরবসি লৈবাক অসি মতিক ময়াই চেনবা তাই অমসুং মাইকৈ খুদিংমক্তা মরোমদোম লেপচবা ঙম্বা তাই। মসিগী ‘আত্মনির্ভর ভারত’কী লম্বেল অসি স্কিল দিবেলপমেন্ত অমসুং তেক্নোলোজীগী খুত্থাংদা চৎকনি মসিনা এন.ই.পি.দা অখন্নবা মীৎয়েং চংলি। হৌখিবা চহি অমা অসিদা স্কিল দিবেলপমেন্তগা মরী লৈনবা অনৌবা কোর্স চামা হায়র এজুকেসন ইন্সতিত্যুসন ১২০০ হেনবদা অয়াবা পিখিবা অসিদা ঐহাক্না নুংঙাইবা পোকই।
মরুপশিং,
এজুকেসনগী মরমদা ইকাই খুম্নরবা বাপু মহাত্মা গান্ধীনা অসুম্না হায়বীরম্মি – “নেস্নেল এজুকেসনগী তশেংবা অর্থশিংদা জাতি অমা ওইবগী জাতিগী ফীভমশিং অদু রিফ্লেক্ত তৌগদবনি”। বাপুগী মীৎয়েং শানবা ৱাখল্লোন অসি থুংহন্নবা লোকেল লোলশিংদা, ইমা লোলশিংদা এজুকেসন ফংহনবা হায়বা ৱাখল্লোন অসি এন.ই.পি.দা য়াওহল্লি। হৌজিক্তি লোকেল লোল অসি ‘মীদিয়ম ওফ ইনস্ত্রক্সন” ওইবগী ওপ্সন অদু হায়র এজুকেসন্দা ফংহল্লগনি। রাজ্য ৮দা ইঞ্জিনীয়িং কোলেজ ১৪না ভারতকী লোল ৫দা – হিন্দী, তামিল, তেলেগু, মরাথী অমসুং বাংলাদা ইঞ্জিনীয়রিং তম্বীবা হৌরগনি তাবদা ঐহাক্না নুঙাইবা পোকই। ইঞ্জিনীয়রিং কোর্স অসি ভারতকী লোল ১১দা হন্দোক্নবগীদমক তুল অমসু দেবেলপ তৌখ্রে। রিজনেল লোলশিংদা মখোয়গী মহৈ তম্বা হৌগদৌরিবা মহৈরোইশিংদা ঐহাক্না অখন্ননা থাগৎপা ফোঙদোকচরি। মসিনা লৈবাক অসিগী লায়রবা শরুকশিং, খুঙ্গং অমসুং শহরশিংদা লৈরিবা মিদল-ক্লাসকী মহৈরোইশিং, দলিত-শোথরবা অমসুং ত্রাইবেল ইচিল-ইনাওশিংদা চাউনা কান্নবা ফংহল্লগনি। ইমুং-মনুংশিং অসিদগী থোরকপা অঙাংশিংদা লেংগ্বেজ দিভাইদকী চৈথেং অয়াম্বনা ফংলি, ইমুং-মনুংশিং অসিগী অফবা অঙাংশিংনা চাউনা মাংজরি। ইমা লোলদা মহৈ তম্বনা লায়রবা অঙাংশিংদা মশানা মশাবু থাজবা হেনগৎহল্লগনি অমসুং মখোয়না তৌবা ঙম্বা অমসুং হৈ-শিংবা অদুসু উৎথোকচবা ঙম্লগনি।
মরুপশিং,
ইলিমেন্তরী এজুকেসনদা ইমা লোল থৌগৎনবগী থবকসু হৌখ্রে। ঙসি হৌদোকখিবা ‘বিদ্যা প্রভেশ’ প্রোগ্রাম অসিনা মসিদা অচৌবা থৌদাং অমা লৌরগনি। হৌজিক ফাওবদা অচৌবা শহরশিংদা খক্তা লৈরিবা প্লে স্কুলগী কনসেপ্ত অসি ‘বিদ্যা প্রভেশ’কী খুত্থাংদা অৱাপ্পা মফমদা লৈবা স্কুলশিং, খুঙ্গং-খুঙ্গংদা য়ৌহল্লগনি। প্রোগ্রাম অসি তুংলমচৎতা য়ুনিভর্সেল প্রোগ্রাম অমা ওইনা ইমপ্লিমেন্ত তৌরগনি অমসুং রাজ্যশিংনা মসি মখোয়গী মথৌ তাবশিংগী মতুং ইন্না ইমপ্লিমেন্তসু তৌরগনি। হায়বদো লৈবাক অসিগী মফম অমা হেক্তদা ইনাক খুনবা নত্ত্রগা লায়রবা ইমুংগী অঙাং অমা এক্তনা মহাক্কী মহৈ মশিং অসি শান্নরিঙৈ অমসুং নোক্লিঙৈদা তম্বীদুনা মসি লাইথোকহল্লগনি, মাইকৈ অসিদা থবক পাইখৎলগনি। অমসুং মীনোক্কা লোইননা হৌরবদি মাইপাকপগী লম্বী অদু লাইনা মপুং ফাহনবা ঙমগনি।
মরুপশিং,
ঙসি অতোপ্পা থবক অমসু পাঙথোকখ্রে, মসি ঐহাক্কী থমোইদা য়াম্না লুম্না লৌজৈ। ঙসি লৈবাক অসিদা লৈরিবা অঙাং লাখ ৩ হেনবনা মখোয়গী এজুকেসনগীদমক সাইন লেংগ্বেজ মথৌ তারি। মসি খঙলগা অহানবা ওইনা অহানবা ওইনা ভারতকী সাইন লেংগ্বেজ অসি লোলগী হীরম অমা হায়বদি সবজেক্ত অমগী থাক অদু পীখ্রে। হৌজিক্তি মহৈরোইশিংনা মসি লোল অমা ওইনা পাবা ঙম্লগনি। মসিনা ভারতকী সাইন লেংগ্বেজতা অচৌবা ইনোৎ অমা পীরগনি, ঐখোয়গী হকচাংগী ফীভমদা মীমান্নদ্রবা মরুপশিংদা মতেং য়াম্না ওইরগনি।
মরুপশিং,
নখোয়নসু খঙলে মদুদি মহৈরোই অমগী এজুকেসন্দা, মহাক্কী পুন্সিগী খ্বাইদগী চাউনা ইথিল পীরিবা অসি মহাক্কী ওজানি। ঐখোয়গীসিদা হায়নবা লৈ-
গুরো ন প্রাপ্যতে য়ত তত ন অন্য অত্রাপি লভ্যতে।
হায়বদি গুরুদগী ফংবা ঙমদবা অদুদি মফম অতৈদগীসু ফংবা ঙম্লোই। হায়বদি অফবা ওজা অমা ফংলবা মতুংদা তৌবা ঙমদবা অমত্তা লৈতে হায়বনি। মরম অসিনা ইমপ্লিমেন্তেসন অসিগী ফোর্ম্যুলেসন স্তেজতগী হৌরগা ওজাশিংনা অনৌবা এজুকেসন পোলিসী অসিদা চাউনা শরুক য়াখি। ঙসি হৌদোকখিবা ‘নিশথা ২.০' প্রোগ্রাম অসিনা মাইকৈ অসিদা মরু ওইবা থৌদাং অমসু লৌরগনি। প্রোগ্রাম অসিগী খুত্থাংদা ওজাশিংদা মখোয়গী মথৌ তাবশিংগী মতুং ইন্না ত্রেনিং ফংলগনি অমসুং মসিদা মখোয়না দিপার্তমেন্তদা মখোয়গী ৱাখল্লোনশিং ফোঙদোকপসু য়ারগনি। ঐহাক্না ওজা অমসুং একাদমিসিয়ন পুম্নমক্তা মসিদা থৱাই য়াওনা শরুক য়াবীনবা অমসুং হেন্না হেন্না শরুক তম্বীনবা হায়জরি। নখোয় পুম্নমক্না এজুকেসনগী লমদা এক্সপরিয়েন্স য়াম্না লৈরে অমসুং কয়া অমা থেংনরি মরম অসিনা নখোয়না হোৎনরবা মতমদা লৈবাক অসিনা মাংদা চংশিনবা ঙমগনি। মতম অসিদা ঐখোয়না লৌরিবা থৌদাং অসি অমা নত্ত্রগা অমা ওইরবসু ঐখোয়না অসিগুম্বা অচৌবা অহোংবা অমা উবা ফংবা, অহোংবশিং অসি পুরকপদা শরুক য়াবা ফংবা অসি ঐখোয়গী লাইবক ফবনি। অদোমগী পুন্সিদা লৈবাক অসিগী তুংলমচৎ শেমগৎনবা, নখোয় নশাগী খুৎআ তুংলমচৎ য়াৎনবা অচৌবা খুদোংচাবা অমা ফংলে। ঐহাক্না থাজৈ মদুদা তুংলমচৎতা অনৌবা ‘নেস্নেল এজুকেসন পোলিসী” অসিগী তোঙান-তোঙানবা মওং-মতৌশিং অসিনা মঙফাওনরকপা মতমদা ঐখোয়গী লৈবাক অসিনা অনৌবা চহিচা অমা উবা ফংলগনি। ঐখোয়গী নহারোলশিংগা অনৌবা অমসুং নেস্নেল এজুকেসন সিস্তেমগা শম্নহনবা মতমদা লৈবাক অসিনা আজাদীকা অমৃত ফংবা ঙমগনি। য়াইফ-পাউজেল অসিগা লোইননা ঐহাক্কী ৱারোল অসি লোইশিনজরি। ময়াম পুম্নমক হকচাং ফনা লৈবীয়ু, অমসুং অনৌবা ইনোৎকা লোইননা মাংদা চংশিনসি। হন্না-হন্না থাগৎচরি।

robotstxt: allowed

filter: keep


text:
লৌকোয়পাতমাইকৈ
মফম অসি বিষ্ণুপুর ডিস্ট্ৰিক্কী হেদক্ৱাতর গী অকোইবদা লৈবা মীয়াম্না পাম্নবা লমকোইফম অমনি। লৌকোয়পাত অসি পুমশং শংবা চীংদুম মচাশিংনা কোইশিনবা য়েংবদা য়াম্না ফজবা অপিকপা পাৎ অমা লৈবা ইকো-পাৰ্ক অমনি। লমকোয়বশিংনা পাৎসিদা য়েংথরকপগুম উরিবা চীংগী মতোন্দা লৈরিবা ইন্সপেকসন বঙগলো অহিং অমত্তং লৈবিরনবগীদমক লমকোয়বশিংবু ঙাইরি।
ফোটো গ্যালরী
করম্না য়ৌগনি:
এরোপ্লেন্না
টুলিহল এৰপোৰ্ত ইম্ফাল, ডিস্ত্ৰিক হেদক্ৱাতৰ দগী ২৭ কী মী.
ট্রেন্না
জিৰিবাম ৰেলৱে স্টেসন ডিস্ত্ৰিক হেদক্ৱাতৰ দগী ২৪০ কী মী.
লম্বীনা
বিষ্ণুপুৰ বজাৰ বস স্তোপ, মফমসিদগী ১ কী মী লাপ্পী.


text:
ইকাই খুম্ননিংঙাই ওইরবা মহাসংঘগী মীহুৎশিং, নেপাল অমসুং শ্রী লঙ্কাগী প্রধান মন্ত্রীশিং, ঐগী মন্ত্রী কোলিগশিং শ্রী প্রাহলাদ সিংহ অমসুং শ্রী কিরেন রিজিজু, ইন্তরনেস্নেল বুদ্ধিস্ত কনফিদরেসনগী সেক্রেতরী জেনেরল, ইকাই খুম্নরবা দোক্তর ধম্মপিয়াজি, ইকাই খুম্নরবা স্কোলরশিং, ধম্ম ফোলোৱরশিং, মালেমগী অসিগী তোঙান তোঙানবা মফমশিংদগী শরুক য়ারিবা ইচল-ইচেশিং অমসুং ইয়াম্বা-ইনাওশিংবু ইকাই খুম্নবা উৎচরি৷
নমো বুদ্ধয়া
খুরুমজরি৷
বেসাক্কী অখন্নবা থৌরম অসিদা ময়াম পুম্নমকপু ঐনা ইকাই খুম্নবা উৎচরি৷ বেসাক অসি লোর্দ বুদ্ধাগী পুন্সিবু নিংশিংননবা পাংথোক্লিবা নুমিৎ অমনি৷ ঐখোয়গী গ্রহ অসিগী য়াইফননবগীদমক মহাক্না কৎথোক্লম্বশিং অমসুং মহাক্কী নোবল আইদিলশিং অদু খঙহন্নবা নুমিৎ অমসু ওইরি৷
মরূপশিং,
হৌখিবা চহিদসু, বেসাক প্রোগ্রাম অমদা ঐনা ৱা ঙাংখ্রে৷ মদুগী প্রোগ্রাম অদু কোবিদ-১৯ লাইনা-লাইচৎ অসিগী মাইয়োক্তা লান্থেংনরিবা ফ্রন্ত-লাইন ৱার্কর পুম্নমক্তা দেদিকেৎ তৌজখি৷ মদুগী মতুংদা চহি অমা লৈরগা, কন্তিনুইতি অমসুং অহোংবা কয়া অমা ঐখোয়না উরি৷ কোবিদ-১৯ লাইনা-লাইচৎ অসিনা ঐখোয়বু থাদোকপা লৈত্রি৷ ভারত য়াওনা তোঙান তোঙানবা লৈবাক কয়া অমনা লাইচৎ অসিগী অনিশুবা ৱেব লান্থেংনখ্রে৷ মসিগী থৌদোক অসি চহি খুজিং কয়াদা মীওইবনা থেংনরকপা ক্রাইসিস ময়ামগী মনুংদা খ্বাইদগী ফিভম শোকপনি৷ চহি চা অমদা অসিগুম্বা লাইচৎ অসি ঐখোয়না উরক্ত্রি৷ মসিগী লাইনা-লাইচৎ অসিনা মীওই কয়া অমদা অৱাবা অমসুং খুদোংচাদবা কয়া অমা মাইয়োক্নহল্লে৷
লাইনা-লাইচৎ অসিনা লৈবাক খুদিংমক্তা চৈথেং পীরে৷ শেল-থুমগী ওইবা হিরমদসু অশুক্কি মতিক চাওনা অকাইবা পীরে৷ কোবিদ-১৯ অসিগী মতুংদা ঐখোয়গী গ্রহ অসি হান্নগুম্না মান্ননা লৈবা ঙম্লরোই৷ লাক্কদৌরিবা চহিশিং অসিদা, ঐখোয়না শুংশোই শোইদনা প্রি-কোবিদ নত্রগা পোস্ত-কোবিদ ওইনা ইভেন্তশিং অসি নিংশিংদুনা লৈহৌরগনি৷ অদুবু হৌখিবা চহি অসিদা, থাজদবা অহোংবা কয়া অমা লাকখ্রে৷ হৌজিক্তি ঐখোয়না লাইনা-লাইচৎ অসিগী মতাংদা হেন্না খঙলে অমসুং মসিনা মরম ওইদুনা লাইচৎ অসি লান্থেংন্নবা লৈরিবা ঐখোয়গী স্ত্রাতিজি অসি হেন্না ফহল্লগনি৷ খ্বাইদগী মরু ওইবা অমনা, মীওইবগী পুন্সিশিং অসি কন্নবা অমসুং লাইচৎ অসি মাইথিবা পীননবা ঐখোয়দা ভেক্সিন লৈ৷ লাইনা-লাইচৎ লাকপা চহি অমদা ভেক্সিন পুথোরকপা অসিনা মীওইবগী অখাং কনবা অমসুং হোৎনবা কনবগী শক্তি অদু উৎলি৷ ভারতনা কোবিদ-১৯ ভেক্সিনশিং অসি পুথোক্নবা থৱাই-হকচাং য়াওনা হোৎনরিবা ঐখোয়গী সাইন্তিস্তশিং অসিগীদমক চাওথোকচৈ৷
মসিগী ফোরম অসিগী মতেংদগী, মতেং দরকার ওইরিবা মীওইশিংদা নুংতি-নুমিৎ খুদিংগী মখোয়গী মখোয়গী পুন্সিশিং অদু কৎথোক্তুনা খুদোংথিবা কয়া মাইয়োক্নরিবা ঐখোয়গী ফর্স্ত রেস্পোন্দরশিং, ফ্রন্তলাইন হেল্থ কেয়র ৱার্করশিং, দোক্তরশিং, নর্সশিং অমসুং ভোলুন্তিয়রশিংবু ঐনা অমুক্কা হন্না থাগৎপা ফোংদোকচবা পামজৈ৷ লাইচৎ অসিনা মরম ওইরগা শোকহল্লিবা মীওইশিং অমসুং নুংশিরবা মীওই কয়া অমনা মখোয় মখোয়গী ইমুংশিং থাদোক্তুনা চৎখ্রবদা লৈহৌরিবা ইমুংশিংগী অৱাবদা ঐনা শরুক য়াজরি৷ মখোয়গা লোইননা ঐসু নুংঙাইতবা ফোংদোকচরি৷
মরূপশিং,
লোর্দ বুদ্ধাগী পুন্সি অসি নৈনবা মতমদা, থৌদোক মরিনা মঙাল পীখিবগী মতাংদা পল্লি৷ মসিগী থৌদোক মরি অসিনা বুদ্ধবু মীওইবগী অৱাবা অমসুং নুংঙাইতবশিং অদু হকথেংননা খঙহনখি৷ থৌদোকশিং অসিনা মহাক্কি পুন্সিবু মীওইবগী অৱাবা কোকহন্নবা কত্থোকরগী অপাম্বা অদু পোকহনখি৷
· লোর্দ বুদ্ধনা ঐখোয়দা ‘ভৱতু সব্ব মঙ্গলম’, থৌজাল, মীনুংশি অমসুং পুম্নমক্কী য়াইফনবা তাকপি তম্বিরমখি৷ হৌখিবা চহি অসিদা, মীওই কয়া অমসুং ওর্গনাইজেসনশিং থোরকখি অমদি মীওইবগী অৱাবা কোকহন্নবা পাংথোকপা য়াবা থবক পুম্নমক পাংথোকখি৷
মালেমদা লৈরিবা বুদ্ধিস্ত ওর্গনাইজেসনশিং অমসুং বুদ্ধা লাইনিং চৎপশিংনা ইক্ব্যুইপমেন্ত অমসুং মচাক-মথুমশিং পুকচেল চাউনা কৎখিবা অদুসু ঐনা খঙজরে৷ মীওই কয়া অমদগী সপোর্ত অমসুং পুকচেল চাওবা কা হেন্না উৎথোক্তুনা মীওইবা জাতিবু চাওথোকহনখ্রে৷ মসিগী এক্সনশিং অসি লোর্দ বুদ্ধগী তিচিংশিংগা মরী লৈনৈ৷ মসিনা অপ্প দীপো ভবগী সুপ্রিম মন্ত্র অদু উৎলি:
মরূপশিং,
কোবিদ-১৯ অসি ঐখোয়না থেংনবা অচৌবা চেলেঙ্গ অমনি৷ লাইচৎ অসি থেংনবা ঙম্নবা ঐখোয়না তৌবা য়াবা থবক পুম্নমক তৌরিঙৈদা, ঐখোয়না মীওইবা জাতিনা থেংনরিবা অতোপ্পা চেলেঙ্গশিং অসি কাউথোক্লোইদবনি৷ ক্লাইমেৎ চেঙ্গ অসিসু ঐখোয়না থেংনরিবা খ্বাইদগী চাওবা চেলেঙ্গশিংগী মনুংদা অমনি৷ হৌজিক মতমগী মীওইশিংগী থৌশাদবা পুন্সি মহি অসিনা তুংগী চারোলশিংদা খুদোংথিবা থোকহল্লি৷ অইং-অশাগী পেতর্নশিং অসি হোংলি৷ ঊন মপাকশিং শৌদোরক্লি৷ তুরেলশিং অমসুং উমংশিং খুদোংথিনিংঙাই ওইরে৷ ঐখোয়না ঐখোয়গী গ্রহ অসি শোকহন্দুনা অদুমক থম্বা য়ারোই৷ লোর্দ বুদ্ধনা মহৌশা ইমাবু চাউনা ইকাই খুম্নবা মওংগী পুন্সিদা হিংনবগী লম্বীদা মীৎয়েং থম্লকখি৷
পেরিসকী পান্দমশিং ফংনবা চংশিল্লিবা অচৌবা ইকোনোমী খরগী মনুংদা ভারতসু য়াওরিবা অসিদা ঐনা চাওথোকপা ফাওজৈ৷ ঐখোয়গী ওইনা, সস্তেনেবল লিবিং অসি অচুম্বা ৱাহৈগী ৱা খক্তা নত্তনা মসিনা অচুম্বা খোঙথাং অমসু ওইরি৷
মরূপশিং,
গৌতমা বুদ্ধগী পুন্সি অসি শন্তি, ইং-চিকপা অমসুং পুন্না হিংমিন্নবগী মতাংদনি৷ ঙসিদি, ফত্তবা শন্দোকপা, অকি-অখং অমসুং ৱাখল য়াওদনা অকাই-অতোই থোকহনবদা য়ুম্ফম ওইবা শক্তিশিং লৈরি। অসিগুম্বা শক্তিশিং অসিনা লিবরেল দেমোক্রেতিক প্রিন্সিপলশিংদা থাজবা থমদে৷ মীনুংশিদা থাজবা পুম্নমক পুনশিনবা, অকি-অখং অমসুং রেদিকেলাইজেসন অসিবু মাইথিবা পীবগী খ্বাইদগী তঙাই ফদবা মতম অদু য়ৌরে৷
মসিগীদমক্তদি, লোর্দ বুদ্ধনা উৎলিবা লম্বা অসিনা অসুক্কি মতিক চান্নৈ৷ লোর্দ বুদ্ধনা তাকপীরম্বশিং অমসুং খুন্নাইদা ৱায়েল পীবগী মরু ওইবা অসিনা মালেমবু পুনশিন্নবা শক্তি অমা ওইবা য়াই।
মহাক্না অসুম্না ফোংদোকখি- শান্তিদগী হেন্না নুংঙাইবা অমতা লৈতে৷
মরূপশিং,
লোর্দ বুদ্ধ অসি মালেম পুম্বগী মঙালনা থল্লবা রিজর্বর ওইরমখি। মঙোন্দগী ঐখোয় পুম্নমক্না মতম মতমগী ওইনা মঙালঅদু লৌদুনা মীনুংশিং, মালেমগী ওইনা থৌদাক মশক খঙবা অমসুং য়াইফবা পুরক্নবা লম্বীদা চংশিনবা য়াই। মহাত্মা গান্ধীনা “বুদ্ধনা ঐখোয়না মপাল থোংবা নাথৈদুনা অচুম্বা অমসুং নুংশিবা অসিগী মাইপাকপদা থাজবা থম্মু হায়না তম্বীখি” হায়না বুদ্ধগী মতাংদা ফোংদোক্লমখি৷
ঙসি, বুদ্ধ পূর্নিমাদা, লোর্দ বুদ্ধগী ৱাখল্লোনশিংদা মখোয়না থাজবা থম্বা অদু অমুক্কা হন্না থম্লসি৷
মালেম শিনবা থুংনা শন্দোরক্লিবা কোবিদ-১৯ লাইনা-লাইচৎ অসিগী মতম অসিদা রিলিফ ফংহন্নবা ত্রিপল জেমদা খুরুম্লিবা নখোয় পুম্নমক্কি মরক্তা ঐসু শরুক য়াজরি৷
নহাকপু থাগৎচরি৷
নহাকপু অসুক্কী মতিক থাগৎচরি৷


text:
লখিপুর, কাছার, নভেম্বর ২৪, ২০২০- কাছারগী বিন্নাকান্দিদা লৈবা সাউথ বোরাক কনফারেন্স হোলদা পাস্টার অহোংবম জয়বিদ্যা সিং না মীফম মপু ওইদুনা ঙরাং পাঙথোকখিবা মীফম অমদা তীনখিবা মীওইশিংনা অমত্তা ওইবা ৱাখল্লোন ফোঙদোক্নখিবগা লোয়ননা ওল আসাম মনিপুরী খ্রিস্টিয়ান এসোসিয়েসন কৌবা লুপ অমা শেমখ্রে।
এলদর এন রাজকুমারবু অহানবা তার্মগী প্রেসিদেন্ট ওইনা খনখিবা থৌপুলূপ অদুদা চীঙাখম লখিবাবু অমসুং এম হেমচন্দ্র সিং বু ভাইস প্রেসিদেন্ট খনখি। লূপ অসিগী জেনরেল সেক্রেটরী হোদাম নীরেন্দ্র সিং অমসুং এসিস্টেন্ট জেনরেল সেক্রেটরী ওইনা সিঐইচ দেবিদ সিং বু খনখি। শ্রী এম জয়ন্ত সিং বু ত্রেজরর হাপখিবগা লোয়ননা একজিকিউতিব কমিতি মেম্বর ১০ লৈগদবা লুপ অসিগী এদভাইজর ওইনা পাস্তর অহোংবম জয়বিদ্যা সিং, পাস্তর এম রতন সিং অমসুং বিজেন সিং বু খনখি।
নৌনা শেমলবা লুপ অসিনা লৌখিবা ৱারেপশিংগী মনুংদা আসামদা মনিপুরী লোন অমসুং ইশাগী শক্তমগী দমক দাবী কয়ামরুম তাল্লদুনা চংশিল্লিবা খোংজং অসিদা লুপ অসিনা পুক্নিং চংনা সৌগৎলি অমসুং মনিপুরী ফুরুপ অসিগী ফংফম থোকপা হক কয়া ফংনবা তানবদা আসামগী মনিপুরী খ্রিস্তিয়ান খুন্নাইসু তুমিন্না লৈথোকলোই হায়রি। চংশিল্লিবা অমসুং মখা তানা চংশিল্লক্কদবা খোংজং কয়াদা পুন্না চংশিনমিন্ননবা থৌরাং লৈরে হায়বনচিংবশিং য়াওরি। (PAO ASI YOUTUBE TA YENGBIYU)


text:
PIB Headquarters
কোবিদ-১৯দা পি.আই.বি.গী বুল্লেতিন
Posted On:
11 OCT 2021 6:37PM by PIB Imphal
- লৈবাক পুম্বগী ভেক্সিনেসন দ্রাইব অসিগী মখাদা হৌজিক ফাওবদা ভেক্সিন দোজ করোর ৯৫.১৯ কাপথোকখ্রে
- হৌজিক ফাওবদা ফগৎলকপগী চাং ৯৮.০০% ওইরি; ২০২০ মার্চতগী খ্বায়দগী ৱাংবা ওইরি
- পুং ২৪গী মনুংদা অনাবা ২১,৫৬৩ ফবা হেনগৎতুনা অপুনবা অনাবা ফবা ৩,৩২,৯৩,৪৭৮তা লৈরি
- অপুনবা কেস্তগী এক্তিব কেস একাউন্ত ১% মখাদা লৈরি, হৌজিক্কী ওইনা ০.৬৮%দা লৈরি; ২০২০ মার্চতগী খ্বায়দগী নেম্বা ওইরি
- অপুনবা কেস্তগী এক্তিব কেস একাউন্ত ১% মখাদা লৈরি, হৌজিক্কী ওইনা ০.৬৭%দা লৈরি; ২০২০ মার্চতগী খ্বায়দগী নেম্বা ওইরি
- ভারতকী হৌজিক লৈরিবা এক্তিব কেস মশিং ২,২৭,৩৪৭লৈরি; নুমিৎ ২০৯দা খ্বায়দগী নেম্বনি
- পুং ২৪ মনুংদা অনৌবা কেস ১৮,১৩২ লাক্লি; নুমিৎ ২১৫গী মনুংদা খ্বায়দগী নেম্বনি
- হৌখিবা নুমিৎ ১০৮দা চয়োলগী পোজিতিবিতী রেত ৩%গী মখাদা লৈদুনা হৌজিক (১.৫৩%)দা লৈরি
- নোংমগী ওইবা পোজিতিবিতী রেত (১.৭৫% ) হৌখিবা নুমিৎ ৪২নিদা ৩% মখাদা ওইরি
- হৌজিক ফাওবদা অপুনবা তেস্ত করোর ৫৮.৩৬ তৌখ্রে
#Unite2FightCorona #IndiaFightsCorona
প্রেস ইনফোর্মেসন ব্যুরো
ইনফোর্মেসন অমসুং ব্রোদকাস্তিং মন্ত্রালয়
ভারত সরকার
কোবিদ-১৯ অপদেৎ
ভারতকী অপুনবা কোবিদ-১৯ ভেক্সিনেসন কভরেজ অসি করোর ৯৫কী লেন্দমার্ক লানখ্রে
হৌখিবা পুং ২৪গী মনুংদা দোজ লাখ ৪৬.৫৭ হেন্না কাপথোকখ্রে
নাবা ফগৎলকপগী চাং অসি হৌজিক ৯৮.০০% ওইরি; ২০২০গী মার্চতগী খ্বায়দগী ৱাংবা ওইরি
হৌখিবা পুং ২৪দা অনৌবা কেস ১৮,১৩২ রিপোর্ত তৌরকখি
ভারতকী এক্তিব কেসলোদ (২,২৭,৩৪৭) অসি অপুনবা কেসশিংগী ০.৬৭% ওইরি
হৌখিবা নুমিৎ ১০৮নি অসিদা চয়োলগী ওইনা লৈরিবা পোজিতিবিতী রেত (১.৫৩%) অসি ৩%দগী তাখি
ভেক্সিন দোজ ৪৬,৫৭,৬৭৯ কাপখিবগা লোইননা হৌখিবা পুং ২৪দা ভারতকী কোবিদ-১৯গী ভেক্সিনেসন কভরেজ অসি ঙসি অয়ুক পুং ৭ ফাওবগী প্রোভিজনেল রিপোর্তকী মতুং ইন্না করোর ৯৫ (৯৫,১৯,৮৪,৩৭৩) গী পন্দুপ হেনবা ঙমখ্রে। মসি সেসন ৯২,৫৭,৬৮৯গী খুত্থাংদা কাপখি।
ঙসি অয়ুক পুং ৭ ফাওবগী প্রোভিজনেল রিপোর্তকী মতুং ইন্না অপুনবা মশিং অসি খাইদোকপদা অশুম্না লৈরি:
হৌখিবা পুং ২৪ অসিদা মীওই ২১,৫৬৩ নাবা ফগৎখিবা অসিনা নাবা ফগৎখিবা মীওইশিংগী অপুনবা মশিং অসি ৩,৩২,৯৩,৪৭৮ দা হেনগৎহনখি (লাইচৎ হৌবদগী হৌদুনা)।
মসিনা মরম ওইরগা ভারতকী ফগৎলকপগী চাং অসি ৯৮.০০% দা লৈরি। নাবা ফগৎলকপগী চাং অসি মার্চ ২০২০দগী য়েংলকপদা হৌজিক্কী ওইনা খ্বাইদগী ৱাংবা ওইরি।
কেন্দ্র অমদি রাজ্য/য়ু.তি. সরকারশিংগী লেপ্পা নাইদনা অমদি পুন্না হোৎনমিন্নবনা থংন-থংননা হৌখিবা নুমিৎ ১০৬নি অসিদা নোংমগী ওইবা অনৌবা রিপোর্ত তৌরকপা কেস মশিং অসি ৫০,০০০দগী তাদুনা লাক্লি।
হৌখিবা পুং ২৪দা অনৌবা কেস ১৮,১৩২ রিপোর্ত তৌরকখি। নুমিৎ খুদিংগী ওইবা অনৌবা কেস নুমিৎ ২১৫নি খ্বায়দগী নেম্বা ওইরি।
নুমিৎ ২০৯গী মনুংদা খ্বায়দগী নেম্বা ওইদুনা, হৌজিক্কী ওইনা এক্তিব কেসলোদ ২,২৭,৩৪৭ দা লৈরি। এক্তিব কেস মশিং অসি লৈবাকসিগী অপুনবা পোজিতিব কেসকী মশিংগী ০.৬৭% ওইরি।
লৈবাক শিনবা থুংনা তেস্তিং কেপাসিতী চাওনা হেনগৎহনখি। হৌখিবা পুং ২৪ অসিদা লৈবাক অসিদা পুন্না তেস্ত মশিং ১০,৩৫,৭৯৭ তৌখি। হৌজিক ফাওবদা ভারতনা পুন্না তেস্ত মশিং করোর ৫৮.৩৬ (৫৮,৩৬,৩১,৪৯০) হেন্না তৌখ্রে।
নাকল অমরোমদা লৈবাক শিনবা থুংনা তেস্তিং কেপাসিতী হেনগৎহনখিবগা লোইননা চয়োলগী ওইবা পোজিতিবিতী রেত ১.৫৩%দা লৈদুনা হৌখিবা নুমিৎ ১০৮ নি অসিদা ৩%দগী তানা লৈরি। নোংমগী ওইবা পোজিতিবিতী রেত অসি ১.৭৫%দা লৈরি। হৌজিক্কী ওইনা নোংমগী ওইনা পোজিতিবিতী রেত অসি হৌখিবা নুমিৎ ৪২নিদা ৩%দগী তানা অমসুং থংন-থংননা নুমিৎ ১২৫নি অসিদা অসি ৫%গী মখাদা লৈরি।
অকুপ্পা ৱারোলগীদমক: https://pib.gov.in/PressReleasePage.aspx?PRID=1762814
স্তেত/য়ু.তি.শিংদা লৈরিবা কোবিদ-১৯ ভেক্সিন অপদেৎ
স্তেত/য়ু.তি.শিংদা ভোক্সিন দোজ করোর ৯৬.৭৫ হেন্না ফংহনখ্রে
স্তেত/য়ু.তি.শিংদা লেমহৌবা অমদি শীজিন্নদ্রিবা ভেক্সিন দোজ করোর ৮.৪৩ হেন্না লৈরি
কেন্দ্র লৈঙাক্না লৈবাক শিনবা থুংনা কোবিদ-১৯ ভেক্সিনেসনগী খোঙজেল য়াঙখৎহনবা অমদি মীৎয়েং পাকথোক চাউথোকহন্নবা ফিরেপ লৌরি। মীপুম খুদিংদা ভেক্সিন ফংহনবগী অনৌবা তাঙ্কক অসি জুন ২১, ২০২১দগী হৌখিবনি। স্তেত অমসুং য়ু.তি.শিংদা মখোয় মশানা হেন্না ফবা মওংদা থৌরাং তৌজনবা অমদি ভেক্সিন সপ্লাই চেন স্ত্রীমলাইন তৌনবা ভেক্সিন হেন্না ফংহন্দুনা অমদি ভেক্সিন লৈবা লৈতবগী ফীভম মাঙজৌননবা উহন্দুনা ভেক্সিনেসন দ্রাইব অসি হেনগৎহল্লে।
লৈবাক পুমবগী ওইবা ভেক্সিনেসন দ্রাইব অসিগী শরুক অমা ওইনা ভারত লৈঙাক্না স্তেত অমসুং য়ু.তি.শিংদা কোবিদ ভেক্সিন লেম্না পীদুনা ঙাক্লৌ পীরি। মীপুম খুদিং কোবিদ-১৯ ভেক্সিন ফংহনবগী অনৌবা তাঙ্ককসিদা কেন্দ্র লৈঙাক্না লৈবাকসিদা লৈরিবা ভেক্সিন পুথোক্লিবা কম্পেনীশিংনা পুথোকপা ভেক্সিনগী ৭৫% লৈদুনা স্তেত অমসুং য়ু.তি.শিংদা পীগনি (লেম্না)।
ভারত লৈঙাক্কী (লেম্না পীবা চেনেল) অমদি দাইরেক্ত স্তেত প্রোকরমেন্ত কাঙলুপকী মখাদা হৌজিক ফাওবদা স্তেত/য়ু.তি.শিংদা ভেক্সিন দোজ করোর ৯৬.৭৫ (৯৬,৭৫,০৭,৯৯৫) হেন্না ফংহনখ্রে।
স্তেত/য়ু.তি.শিংদা কাপ্ননবা লেমহৌরিবা অমদি শীজিন্নদ্রিবা কোবিদ ভেক্সিন দোজ করোর ৮.৪৩ (৮,৪৩,১৭,৮১০) হেন্না লৈরি।
অকুপ্পা ৱারোলগীদমক: https://pib.gov.in/PressReleasePage.aspx?PRID=1762812
মরুওইবা ত্বীৎশিং
*********
(Release ID: 1763046)
Visitor Counter : 37


text:
থাগৎচরি মিস্তর প্রসিদেন্ত,
অদোম্না হৌজিক ভারতকী মরমদা হায়বীখ্রে, মহাত্মা গান্ধী, স্বামী বিবেকানন্দ অমসুং সরদার পতেলবু নোল্লুকপগা লোয়ননা নীংশিংবীখ্রে, ভারতকী মীয়ামগী পাঙ্গলগী মরমদা হায়বীখ্রে, এচিবমেন্ত অমসুং কলচরগী মতাংদা হায়বখ্রে ঐহাক্কী মতাংদসু কয়া অমা হায়বীখ্রে। ঐহাক্না মদুগীদমক ভারতমচা খুদিংমক্কী মায়কৈদগী অদোম্বু হন্না-হন্না তৌবীমল খঙবা উৎচরি। রাস্ত্রপতি ত্রম্পনা ভারতকী প্রাইদ হেঙ্গৎহনবতা নত্তনা অমেরিকাদা লৈরিবা ভারতমচাশিংবুসু ইকায় খুম্নবীরি।
মিস্তর প্রসিদেন্ত, অদোম্না ভারতমচাশিংদা ৱা ঙাংলিবা মফম অসি মালেমগী খ্বাইদগী চাউবা স্তেদিয়ম্নি। শান্ন-খোৎনবগা মরী লৈনবা ফেসিলিতী খরা হৌজিক শেমগৎ-শাগৎপগী থবক চত্থরি। অদুম ওইনমক অদোম্না মফম অসিদা অদোম্না লেংবীরক্লিবা অসি স্পোর্তস ৱার্দল্দগা মরী লৈনবা মীপুম খুদিংমকপুসু ইনোৎ পীরগনি। ঐহাক্না গুজরাত ক্রিকেৎ এসোসিয়েসনবুসু থাগৎপা ফোংদোকচরি। মখোয়না ফজখ্রবা মফম অসিবু থৌরম অসিগীদমক ফংহনবীরি। মসিনা মখোয়গী কমপ্লিসন তাইমতেবলদা অহোংবা খরা পুরক্লম্বা য়াই, অদুবু মসি মেন্সিনগনি হায়বা ঐহাক্না মপুং ফানা থাজবা থম্লি।
মরূপশিং,
মীওই অনী ওইগেরা নত্রগা লৈবাক অনীগী মরী ওইগেরা, মদুগী খ্বাইদগী চাউবা য়ুমফম অদু থাজবনা ওইরি, অমনা অমদা থাজবা থম্বা। ঐখোয়গী লমদম অসিদা হায়নবসু লৈ- তন মিত্রম য়ত্র বিশ্বাস:॥ হায়বদি ফ্রেন্দশিপ অসি অচেৎপা থাজবদা লৈরি।
হৌখিবা চহী খরদা, ভারত অমসুং অমেরিকাগী মরক্তা থাজবা হেঙ্গৎলক্লিবা, হেন্না চেৎশিল্লক্লিবা অদু পুৱারীনি। অমেরিকাগী ঐহাক্কী খোংচৎতা, ঐহাক্না থাজবা অসিবু নুমীৎ খুদিংগী চেৎশিল্লক্লিবা অদু উবা ফংই।
ঐহাক্না নিংশিংলি, ঐহাক্না ৱাশিংতনদা রাস্ত্রপতি ত্রম্পকা অহানবা উনখিবা অদুদা মহাক্না ইফমদা হায়বীখি- “ভারতনা হ্বাইত হাউসতা অশেংবা মরূপ অমা লৈরি।”
রাস্ত্রপতি ত্রম্পনা ভারতকী মায়কৈদা মহাক্কী অসিগুম্লবা অখন্নবা নুংশিবা অসিবু মতম পুম্নমক্তা উৎপীরি। হ্বাইত হাউসতা দিৱালী পাংথোকপা মতমদা অমেরিকাদা লৈরিবা ভারত মচা লাখ ৪০সু অমেরিকাগী প্রোসপেরিতী অমসুং প্রোগ্রেসকী কো-পেসেঞ্জর ওইবদা চাউথোকপা পোকচরি।
মরূপশিং,
অমেরিকাগী মতৌগুম্না ঙসি ভারত্তসু অহোংবা পুরক্নবগীদমক মমাংদা অমুক্তা ওইখিদ্রিবা মওংদা তপথবা লৈত্রি। ঙসি ভারত মচা কোতি ১৩০ পুন্দুনা অনৌবা ভারত শেমগৎলি।
ঐখোয়গী য়ুথফুল পৱার অসি এস্পিরেসন্না থল্লি। অচৌবা পান্দম থম্বা, মদুবু ফংবা ঙম্বা, ঙসিদি অনৌবা ভারতকী শক্তম ওইরক্লে।
- ঙসি ভারত্তা মালেমগী খ্বাইদগী চাউবা ক্রিকেৎ স্তেদিয়ম লৈবতা নত্তনা, ঙসি ভারত মালেমগী খ্বাইদগী চাউবা হেল্থ ইন্সুরেন্স স্কিমসু পায়খৎলি।
- ঙসি ভারত্তা মালেমগী খ্বাইদগী চাউবা সোলর পার্ক শাবতা নত্তনা ঙসি ভারত্তা মালেমগী খ্বাইদগী চাউবা সেনিতেসন প্রোগ্রমসু পায়খৎলি।
- ঙসি ভারত অমুক্তদা খ্বাইদগী য়াম্বা সেতেলাইত থাগৎপগী ৱার্ল্দ রেকোর্দ থম্বতা নত্তনা ঙসি ভারত খ্বাইদগী য়াংবা ফাইনান্সিয়েল ইনক্লুজন তৌদুনসু ৱার্ল্দ রেকোর্দ থম্লে।
২১শুবা চহীচাদা, ঐখোয়গী ইনফ্রাস্ত্রকচর ওইগেরা নত্রগা সোসেল সেক্তর ওইগেরা, ঐখোয়না গ্লোবেল বেঞ্চমার্ক পুরদুনা মাংলোমদা চংশিল্লি।
হৌখিবা মতম খরদা ভারতনা অরীবা আইন ১৫০০ মুত্থৎপদা নত্তনা সমাজপু ফগৎহন্নবগীদমক অনৌবা আইন কয়া অমসু শেম্লে।
ত্রান্সজেন্দর মীওইশিংগী হক ওইগেরা, তলাক অহুমলক হায়বগী মায়োক্তা আইন শেম্দুনা মুস্লিম নুপীশিংগী ইকায় খুম্নবা ওইগেরা, শোয়নাইরবশিংবু প্রায়োরিতী পীবা ওইগেরা, নুপীশিংবু মীরোল্লিঙৈ মনুংদা হপ্তা ২৬কী পেইদ মেতরনিতী লীবকী প্রোভিজন ওইগেরা, অসিগুম্লবা হক কয়া অমা ঐখোয়না সমাজকী তোঙান-তোঙানবা কাংলুপকীদমক শোইদনা ফংহল্লে।
মরূপশিং,
ঐহাক্না ৱাফম অসিগী নুঙাইবা ফাওই মদুদি ভারত্তা ওইরক্লিবা অহোংবশিং অসিগী মরক্তা ঙসি অমেরিকা ভারতকী থাজনিঙাই ওইরবা পার্তনর অমা ওইররি।
ঙসি ভারতকী খ্বাইদগী চাউবা ত্রেদিং পার্তনর অমা ওইরিবা লৈবাক অদু অমেরিকানি।
ঙসি ভারতকী লান্মীশিংনা খ্বাইদগী য়াম্না লান ঔরাইরিবা লৈবাক অদু অমেরিকানি।
ঙসি ভারতনা খ্বাইদগী পাক চাউনা রিসর্স অমসুং দিবেলপমেন্ত পার্তনরশিপ ওইরিবা লৈবাক অদু অমেরিকানি।
ঙসি দিফেন্স ওইগেরা, ইনর্জী সেক্তর ওইগেরা, হকশেল ওইগেরা, আই.তি. ওইগেরা, লম খুদিংমক্তা ঐখোয়গী রিলেসনশিপকী থাক লেপ্পা লৈতনা হেঙ্গৎলক্লি।
মরূপশিং,
২১শুবা চহীচাগী দিকেদ অসিদা, অনৌবা ভারত, রিসর্জেন্ত অমেরিকাগীসু অনৌবা তাঞ্জা কয়া অমা পুরদুনা লাক্লি।
দিবেলপমেন্তকী লম পুম্নমক্তা, লৈবাক অনিমক্কী নাক্তা ফংবা য়াবা কয়া অমা লৈরি।
ভারত্তা মেন্যুফেকচরিং হেঙ্গৎপা, ইনফ্রাস্ত্রকচর হেন্না পাকথোক চাউথোকপা অসিনা অমেরিকাগীদমক অনৌবা ওইথোকপা কয়া পুদুনা লাক্লগনি।
ইন্দস্ত্রী ৪.০গী মতম অসিদা ভারত্তা দিজিতেল ইকোনোমী পাকথোক চাউথোকপা অসিনা অমেরিকাগীসু ইনবেস্তকী খুদোংচাবা কয়া ফংলগনি।
মিস্তর প্রসিদেন্ত,
হৌখিবা দিকেদশিংদা দিজিতেল তেক্নোলোজীনা ভারত অমসুং অমেরিকাগী মরীশিংবু মওং মতৌ পীবদা য়াম্না মরুওইবা থৌদাং লৌরি।
ভারতকী তেলেন্ত অমসুং অমেরিকাগী তেক্নোলোজীনা লম অসিবু অনৌবা লীদরশিপ পীরি।
অমদি ২১শুবা চহীচাদা ভারত অমসুং অমেরিকা পুল্লগা দিজিতেল য়ুগ অসিগী ইন্দস্ত্রী ৪.০ লুচিংবা ঙমগনি হায়না ঐহাক্না লৌই।
মরূপশিং,
২১শুবা চহীচা অসিদা, অনৌবা এলাইনমেন্তশিং, অনৌবা কম্পিতিসন, অনৌবা চেলেঞ্জশিং অমসুং অনৌবা ওপোর্চুনিতীশিংনা অহোংবা পুরকপগী য়ুমফম থোল্লি।
অসিগুম্বা অসিদা ভারত অমসুং অমেরিকাগী মরী অমসুং তেংবাংগী, ২১শুবা চহীচাগী মালেমগী মায়কৈ লেপ্পদা মরুওইবা থৌদাং ওইরগনি।
ভারত অমসুং অমেরিকা নেচরেল পার্তনরশিংনি হায়বা ঐহাক ময়েক শেংলে।
ঐখোয়না ইন্দো-পেসিফিক রিজন খক্তদা নত্তনা মালেম পুম্বগী শান্তি, প্রোগ্রেস অমসুং সেক্যুরিতীদা ইফেক্তিব ওইবা কন্ত্রীব্যুসন অমা পীবা ঙমগনি।
তেরোরিজম্বু মায়থিবা পীবদা অমেরিকাগী কমিতমেন্ত অমসুং প্রসিদেন্ত ত্রম্পকী লীদরশিপনা মীওইবা জাতিগী সেবা তৌরি, মরম অসিনা প্রসিদেন্ত ত্রম্পগুম্লবা থোইদোক হেন্দোক্লবা লুচিংবা অমসুং ভারতকী এক্সক্লুসিব ফ্রেন্দগী দিকেদ অসিগী হৌরকপদা মক্তদা ভারত্তা লাকপা অসি য়াম্না চাউবা তাঞ্জানি।
হৌখিবা মতমদা, ভারত-অমেরিকা মরীশিংবু চেৎশিলহন্নবা ঐখোয়না হৌদোকখিবা অদু হৌজিক মহাক্কী খোংচৎ অসিনা, মদুগী অতোপ্পা ফেজ হৌরে।
ঐখোয় লোং তর্ম ভিজন অমদগী ইন্সপায়র ওইরি, শুপ্নতরী শোর্ত তর্ম কন্সিদরেসনশিংদগী ওইদ্রি। ঐখোয়গী নাকল অনীগী মরীশিং হেঙ্গৎলগনি, ঐখোয়গী ইকোনোমিক পার্তনরশিপ হেন্না পাকথোক চাউথোক্লগনি, ঐখোয়গী দিজিতেল কোওপরেসন হেঙ্গৎলগনি।
অদুগা ঐহাক্না থাজবা থম্লি মদুদি অনৌবা অৱাংবশিং লান্থোক্তুনা ভারতনা পুদুনা চৎলিবা মংলানশিং অদু অমেরিকানা পুদুনা চৎলিবা মংলানশিং অদু ঐখোয় অমত্তা ওইনা পুন্দুনা মংলানশিং অদু মপুং ফাহনগনি, ঙসি ঐহাক্কী লাইবক ফবনি মদুদি রাস্ত্রপতি ত্রম্প অমসুং মহাক্কী ইমুং মনুং পুম্বা তরাম্না ওকচনবগী তাঞ্জা অদু ঐহাক্না ফংজরে। ঐহাক্না অমুক হন্না নমস্তে ত্রম্পকী খোন্থাং অসি নিন্দুনা ময়াম পুম্নমক্তা হায়জরি মদুদি ভারত ইমানা য়াইফরে, ভারত ইমানা য়াইফরে, ভারত ইমানা য়াইফরে।
ইন্দিয়া য়ু.এস. ফ্রেন্দশিপ লোং লিব, লোং লিব!
হন্না-হন্না থাগৎচরি।


text:
আগরতলা, সেপ্টেম্বর ২১ : কোরোনা লাইচৎকি ২ শুবা চৈথেং খরা নেমথরক্লবসু ত্রিপুরাদা লৈরিবা মৈতৈ কয়া লাইচৎ অসিদা লৈখিদবতা নত্তনা ইমুং কয়া নারকপদগী হৌজিকসু অ
আগরতলা, সেপ্টেম্বর ২১ : কোরোনা লাইচৎকি ২ শুবা চৈথেং খরা নেমথরক্লবসু ত্রিপুরাদা লৈরিবা মৈতৈ কয়া লাইচৎ অসিদা লৈখিদবতা নত্তনা ইমুং কয়া নারকপদগী হৌজিকসু অৱাবা কয়া মায়োক্নরি। অমরোমদনা বিপিএল (BPL) কেটাগরিদা চন্দ্রবদি ত্রিপুরা লৈঙাকনা পিবা মতেং ফংদবা অসিনা লমদম অসিদা লৈরিবা মৈতৈ ইমুং কয়া শাথিনা ৱানরি হাইরি।
অসুম্না ইমুং হুপ্না মতম শাংনা কোরোনা নারবা আগরতলাগী ইমুং কয়াদা অৱাবা অসি খরদা মখৈ ওইসু কোকননবগিদমক্তা তখেল লৈমা তেঙবাং লুপ, ত্রিপুরাগী সেক্রেটারী খোইস্নাম বিরোলানা লুচিংবা টিম অমা চৎতুনা চানা থক্নবা পোৎলম কয়া মতেং পাংখ্রে। লমদম অসিদা মশিং য়ামদনা লৈরবসু ত্রিপুরাদা লৈরিবা মৈতৈশিংগী অৱাবদা মৈতৈনা মৈতৈগী মতম খুদিংমক লেপ্তুনা লাক্লি। তখেল লৈমাগী টিম অদুদা লুপকি ভাইস প্রেসিডেন্ট খুন্দ্রাকপম প্রজাপতি, অইবা ৱাংখেম বীরমঙ্গল, ত্রেজারার লাইপুবম প্রতিমা শর্ম্মা, এসিষ্টেন্ট সেক্রেটারী হিজম অর্চনা অমদি হিজম বাবলী শরুক য়াখি।


text:
লক্ষীপুর (কাছাড়), ১৯ ফেব্রুৱারী, ২০১২- টেট চাংয়েংদা মায়পাক্লবা কেন্দিদেটশিংগী কন্ট্রেকচুয়েলদা ওজা লৌবগী চহীগী মতাংদা চহী ৩৮ ফাওবা ওইরম্বদু অমুক মখা তানা এদভারটাইজমেন্ট অমা থোক্তুনা মশাগী চহী ৪৫ ফাওবা ইন্টরভিউ ফম্বা য়াবগী অয়াবা পীখ্রে। অসিতা নত্তনা এল পী গীদমক মহৈগী থাক হায়ার সেকেন্দরীদা চাদা ৫০ ফংবা অমসুং এসসি/এসটি/ওবিসি কেন্দিদেতশিংগী ওইনা চাদা ৫ কোমথোকপা অদুগী মথক্তা নৌনা শেমদোরকপা এদভারটাইজমেন্ট অদুগী মতুং ইন্না টেট পাশ তৌবগা লোয়ননা গ্রেজুয়েত দিগ্রী পায়রবা কেন্দিদেটশিংসু এল পীদা ইন্টরভিউ ফম্বা য়ারগনি। পনবা য়াই, টেট চাংয়েংগী মমাংদা কেন্দিদেটশিংদা অকক্ননা থমলমদবা মহৈগী থাক অমসুং চহী মতাং অদু নৌহৌননা ইন্টরভিউ ফমবগী মাংওইননা সারবা শিক্ষা অভিয়াননা থোকপা চেরোলদা অকক্নবা মহৈগী থাক পীরকপা অমসুং এস সি অমসুং এস টিগী চহী ৫ কোমথোক্লগা ওবিসি কাংলুপগী চহী ৩ কোমথোকফম কোমথোরকতবগী মতাংদা মায়গৈ মায়গৈদগী পেন্দবা ফোংদোক্নবা লোয়ননা রাজ্যগী মহৈমশিংগী মন্ত্রী শ্রী হিমন্ট বিশ্ব শর্মাগী মফমদা মহাক্কী ফেসবুক অমসুং টুইটারগী একান্টতা পেন্দবা ফোঙদোকখি।
সরবা শিক্ষা অভিয়াননা থোকপা চেরোল অমগী মতুং ইন্না রাজ্য অসিগী হন্দক টেট চাংয়েংদা মায়পাক্লকলবা কেন্দিদেটশিংগী দমক কনট্রেকচুয়েলদা ওজা লৌনবগী ফেব্রুৱারীগী তাং ১৪ দা থোকখিবা এদভারটাইজমেন্ট অমদা চহী মতাং ৩৮ ফাওবা ইন্টরভিউ ফম্বা য়াবগী ৱাফম অমসুং এল পী গী মহৈগী থাকতা হায়ার সেকেন্দরীদা চাদা ৫০ ফংবা অদুগা এসসি/এসটি/ওবিসি কেন্দিদেতশিংগী ওইনা চাদা ৫ কোমথোকপগী ৱাতমক য়াওখি।
অদুবু ফেব্রুৱারীগী তাং ১৭ তা সরবা শিক্ষা অভিয়াননা না অমুক হন্না খরা শেমদোক-শেমজিন তৌরগা থোরকপা চেরোল অমনা মশাগী চহী ৪৫ ফাওবানা ইন্টরভিউ ফম্বা য়াবা অমসুং এল পী গীদমক হায়ার সেকেন্দরীদা চাদা ৫০ ফংদ্রবসু শকখংলবা ইউনিভাসিটি অমদগী গ্রেজুয়েত দিগ্রী পাস তৌরবদি ইন্টরভিউ ফম্বা য়াবগী অয়াবা পীরকখি।
অদুম ওইনমক এম ই গী মতাংদা মহৈগী থাক সাইন্স কেন্দিদেটসিংগী ওইনা সাইন্সতা টেট পাশ তৌবগা লোয়ননা শকখঙলবা ইউনিভারসিটি অমদগী গ্রেজুয়েট দিগ্রী লৌরকপা ওইগদবনি। অদুগা সোসিয়েল সাইন্স কেন্দিদেটসিংগী ওইনা সোসিয়েল-সাইন্সতা টেট পাশ তৌবগা লোয়ননা শকখঙলবা ইউনিভারসিটি অমদগী গ্রেজুয়েট দিগ্রী লৌরকপা ওইগদবনি। বি-এদ দিগ্রী পায়বা নত্রগা চহী ২গী ইলিমেন্টরী ইজুকেসনগী দিপ্লোমা পায়বা মীওইশিংদা হেন্না খুদোংচাবা পীগনি।
মসিগী দমক অসামদা অহানবা ওইনা পাঙথোক্কদবা ওনলাইনদা ফোর্ম মেনশিনবগী থবক হয়েং তাং ২০ দগী হৌরগা ফেব্রুৱারীগী তাং ২৭ ফাওবা ওনলাইনদা এপ্লিকেসন ফোর্ম মেনশিনবা য়াগনি। সারবা শিক্ষা অভিয়ানগী ৱেবসাইট এস-এস-এ-আসাম-দোট-গোভ-দোট-ইন নত্রগা
টেটকী ৱেবসাইট টেট-আসাম-দোত-কোমদা চঙলগা ওনলাইনদা ফোর্ম সাবমিট তৌবা য়াগনি। সাবমিট তৌরবা মতুংদা ফোর্ম অসি এ-ফোর সাইজগী চে অমদা নমথোক্কনি। নমথোক্লবা চে অসিদা য়াওবা কেন্দিদেটকী সহি তৌফমদা সহি তৌরগা, এটেস্টেত তৌরবা সার্তিফিকেট, মার্কসিট অমসুং টেট সার্তিফিকেটনচিংবা দোকুমেন্টশিং ইন্টরভিউ বোর্দতা পীশিনগনি। ইন্টরভিউগী মতমনা কাছার জিলাগী মফম মফমদা মার্চ থাগী তাং ১০ দগী হৌরগা ১৪ ফাওবা চৎথগনি।
হন্দক কনট্রেকচুয়েলদা ওজা লিশিং ২৮গা ২২৪ লৌগদৌরিবা অসিগী মনুংদা কাছার জিলাদগী এল পী অমসুং এম ই পুল্লগা ওজা লিশিং ১গা চামপন-কুননিথোই থবক লৌগনি। মসিগী মনুংদা এল পিগী ওজা লিশিং ১ চামরি-হুম্ফুতরা-তরুক অমসুং এম ই গী ওজা ১২৪ য়াওরি।
মসিগী মতুংদা লাক্লিবা মার্চ থাদা পারমানেন্ট ওজা লৌবগী এদভারটাইজমেন্ট অমুক থোক্কনি হায়রি। (লক্ষীপুর-ওনলাইন)


text:
লখিপুরওনলাইন দিজিতেল দেক্সঃ
বিজেডি , আরজেডি , সিপিএম , মুসলিম লিগ নচিংবা রাজনিতি দোলশিংনা অপনবা পিরবসু কংগ্রেস অমসুং মখোয়গা চৎমিন্নরিবা কাংবুশিংগা য়ানবা পুরকতুনা তলাক্কী বিল অসি পাস তৌবদা থোইদোক্না অৱাবা ওইখিদ্রে। পুং অহুম চুপ্না ঙরাং লোকসভাদা য়েৎনখিবা অদুদা তৃণমুলদি য়াওখিদে। ভোত তৌনবদসু নাকল অমত্তদা লেপ্তবমখৈ মমতা বন্দোপাধ্যায় চোংথোক্তুনা লৈখি। কংগ্রেসতি মমাং থাবদা পামদবা খরমখৈ উৎলম্লবসু মমৈথংদদি বিল অসিবু শৌগৎতুনা ভোত পিখি। রাহুল গান্ধীনা করিগুম্বা শৌগৎলগদি তলাক অহুম্লক হায়দুনা নুপী খায়নবগী বিল অসি রাজ্যসভানসু পাস তৌবদা মোদিগী অপনবা ওইরোইদৌরি। বিল অসি শরিয়তকী মায়োক্তা লৈবা নত্তে, তৌবতবু বিল অসিনা মুসলিম নুপীশিংগী অধিকার ঙাকতুনা থম্নবগী দমক্তনি হায়না সরকারগী মাইগৈদগী বিল অসিগী মতাংদা ফোঙদোকলি। লোকসভানা ঙরাং পাস তৌখ্রবা বিল অসি রাজ্য সভানসু পাস তৌবিনবা পার্লিয়ামেন্তরি এফেয়ার্স মন্ত্রী অনন্ত কুমারনা ঙসি রাজনীতি দোল পু্ম্নমক্তা আপিল তৌখি। পনবা য়াই, অনৌবা আইন অসিগী মতুং ইন্না কনাগুম্বা নুপা অমনা মাগী নুপীদা তলাক হায়বা ৱাহৈ অসি অইবা ওইনা, চিন্না নত্রগা অতৈ করিগুম্বা ইলেক্ট্রোনিক মেদিয়াগী খুৎথাংদা হায়বা থোক্লবদি আইনগী ওইবা চৈরাক ফংনিঙাই ওইরগনি।
লখিপুরওনলাইন গী ফেসবুক পেজ লাইক তৌবিউ।


text:
কঞ্জ্যুমর এফিয়র্স, ফুদ প্রোসেসিং অমসুং পাব্লিক দিস্ত্রিব্যুসন মন্ত্রালয়
শ্রী রাম বিলাস পাসৱান্না লেমহৌরিবা রাজ্য/য়ু.তি. ১৪দা ৱান নেসন ৱান রাসন কার্দ স্কিম হৌদোকপদা খন্ন-নৈননবগীদমক রাজ্যশিং অমসুং য়ু.তি.শিংগী ফুদ মিনিস্তরশিংগা লোয়ননা ভিদিও কনফরেন্স পাংথোকখ্রে
শ্রী পাসৱান্না ফুদ অমসুং পি.দি.এস. বিভাগতা চহি অসিগী লোইশিল্লকপা ফাওবদা ও.এন.ও.সি. স্কিম মপুং ফাহন্নবা হায়খ্রে
রাজ্য ১০না কেন্দ্র সরকারদা পি.এম.জি.কে.এ.ৱাই.গী মখাদা চিঞ্জাক মহৈ-মরোং লেম্না য়েন্থোকপা মখা চত্থনবা হায়খ্রে
Posted On:
18 JUN 2020 7:01PM by PIB Imphal
কঞ্জুমর এফিয়ার্স, ফুদ অমসুং পব্লিক দিস্ত্রিব্যুসনগী কেন্দ্র মন্ত্রী শ্রী রাম বিলাস পাসৱান্না “ৱান নেসন ৱান রাসন কার্দ” প্রোগ্রামগী থোংদা এন.এফ.এস.এ. কার্দ হোল্দরশিংগী নেস্নেল পোর্তেবিলিতীগী ইমপ্লিমেন্তেসনগী প্রোগ্রেস য়েংশিন্নবা ঙসি ভিদিও কনফরেন্সকী থোংদা মীফম অমা পাংথোকখ্রে। মীফম অসিগী পান্দমদি রাজ্য/য়ু.তি. ১৪দা “ৱান নেসন ৱান রাসন কার্দ” ফেসিলিতী ইমপ্লিমেন্ত তৌনবা শেম-শারিবশিং খংমিন্নবনি। মীফম অদুদা রাজ্য/য়ু.তি. ৫, অসম, ছতিসগর, দিল্লী, মেঘলায়া অমসুং তমিল নাদুগী ফুদ মিনিস্তরশিংনা শরুক য়াখি অমদি লেমহৌরিবা রাজ্যশিং/য়ু.তি.শিংগীনা মরী লৈনবা ফুদ সেক্রেতরীশিংনা শরুক য়াখি। শ্রী পাসৱান্না হায়খি মদুদি কোবিদ-১৯গী লাইচৎ মতম অসিদা স্কিম অসিনা মাইগ্রেন্ত লেবরশিং, পন্দুনা লৈরিবা অমসুং মথৌ তৌবা মীওইশিংগীদমক ও.এন.ও.সি. পোর্তেবিলিতীগী থোংদা চিঞ্জাক মহৈ-মরোংগী ওইবা মখোয়গী চাকথুং ফংহনবদা য়াম্না চাউনা কানবা পীরি। মহাক্না হায়খি মদুদি ২০২০গী ওগস্ত ফাওবদা অতোপ্পা রাজ্য অহুম, উত্তরাখন্দ, নাগালেন্দ অমসুং মনিপুরসু নেস্নেল ক্লস্তরগা শম্নরগনি অমদি বিভাগ অসিনা চহি অসিগী লোইশিল্লকপদা ও.এন.ও.সি.গী মখাদা লেমহৌরিবা রাজ্য ১৪মক মনুং চলহন্নবা দরকার ওইবা খোংথাংশিং লৌখৎলি। মরক অসিদা শ্রী পাসৱান্না খংহনখি মদুদি চাউরাক্না রাজ্য ১০না কেন্দ্র সরকারদা পি.এম.জি.কে.এ.ৱাই.গী মখাদা চিঞ্জাক মহৈ-মরোং লেম্না য়েন্থোকপা থা অহুম অমগা মখা চত্থনবা চিথী ইরকখ্রে। খন্ন-নৈনখিবা অদুগী মনুংদা, লেমহৌরিবা রাজ্য/য়ু.তি. অয়াম্বনা ২০২০গী সেপ্তেম্বর লোইশিল্লকপা ফাওবদা মসিগী এক্তিবিতী অসি মপুং ফাহন্নবা মখোয়গী এক্সন প্লানশিং অমসুং লালোংশিং সেয়ার তৌখি, অদুম ওইনমক রাজ্য ৩ – অরুনাচল প্রদেশ, মেঘালয়া অমসুং ৱেস্ত বেঙ্গলনা ২০২০গী দিসেম্বর ফাওবগী মমাংদা মপুংফানা ইমপ্লিমেন্ত তৌনবা মতম অমা ইঙ্গীৎ পীরকখি। মীফম অদুদা অন্দমান অমসুং নিকোবর ইথৎ, অরুনাচল প্রদেশ, লক্ষদীপ অমসুং মেঘলায়া রাজ্য/য়ু.তি.শিংনা ইন্তরনেৎ তপ্পা নত্ত্রগা লিমিতেদ নেৎৱার্ক কনেক্তিবিতীগা মরী লৈননা থেংনরিবা খুদোংচাদবশিংসু পাউদমখি।
****
(Release ID: 1632821)
Visitor Counter : 29


text:
খুরুমজরি!
থৌরম অসিদা ঐখোয়গা লোইননা শরুক য়ামিন্নরিবা অসি গুজরাতকী মুখ্য মন্ত্রী শ্রী বিজেবাই রুপানি জি, দিপুতী মুখ্য মন্ত্রী শ্রী নিতিন বাই, কাউন্সিল ওফ মিনিস্তরশিংদগী ঐগী মরুপশিং শ্রী পর্সোত্তম রুপালা জি, শ্রী মন্সুখ বাই মন্দবিয়া জি, অনুপ্রিয়া পতেল জি, পার্লিয়ামেন্তদা লৈরিবা ঐগী মরুপশিং অমসুং গুজরাত প্রদেশ বি.জে.পি. রাস্ত্রপতি শ্রী সি.আর. পতিল জি, গুজরাত সরকারগী মন্ত্রী পুম্নমক, মফম অসিদা শরুক য়ারিবা এম.পি.পুম্নমক, গুজরাতকী এম.এল.এ.শিং, সর্দার ধমগী ত্রস্তী পুম্নমক, ঐগী মরুপ শ্রী গগজিবাই, ত্রস্ত অসিগী ইকাই খুম্নরবা মেম্বর পুম্নমক, মসিগী লেজনিংঙাই ওইরবা থৌরম অসিবু শিনবিরিবা ঐগী মরুপশিং অমসুং ইয়াম্বা-ইনাউ অমসুং ইচল-ইচে ঙাক্তনি!
ঐখোয়া অফবা থবক অমা হেক্ত তৌদ্রিঙৈদা মাংওইননা গনেশা নিংবগী চৎনবি অমা লৈ৷ অদুগা লাইবক ফবা অমনা, সর্দার ধম ভবন শঙ্গাবা অসি গনেশ পুজাগী নুমিৎ অসিগা তামিন্নবা অসিনি৷ ঙরাং অসি গনেশ চতুর্থীনি অদুগা হৌজিক্না লৈবাক পুম্বনা গনেশহোতসব পাংথোক্লি৷ নখোয় পুম্নমকপু নুংঙাই-য়াইফরবা গনেশ চতুর্থী অমসুং গনেশহোতসব অমা ওইরসনু হায়না ঐনা মঙ্গোল পীরি৷ ঙসি অসিসু ঋশি পঞ্চমিনি৷ ভারত অসি ঋশিশিংগী লৈবাকনি, অমসুং ঐখোয়গী আইদেন্তিতী অসি ঋশিশিংগী নোলেজ, সাইন্স অমসুং ফিলোসোফীদা বেজ তৌই৷ মসিগী লিগেসী অসি ঐখোয়না মাংহন্দনা পুদুনা চৎশি৷ মসিগী স্পিরিত অসিগা লোইননা ঐখোয়না হিংলকপনা ঐখোয়গী সাইন্তিস্তশিং অমসুং থিঙ্করশিংনা মীওইবা জাতি পুম্নমকপু লমজিংদুনা পুবা ঙম্লিবনি৷ স্পিরিত অদুমক্কা লোইননা, ময়াম পুম্নমকপু নুংঙাই-য়াইফরবা ঋশি পঞ্চমি অমা ওইরসনু হায়না ঐনা মঙ্গোল পীরি৷
ঋশিশিংগী চৎনবি অসিনা ঐখোয়বু হেন্না ফবা মীওইবশিং ওইরক্নবগী ইনর্জী অদু পী৷ স্পিরিত অসিগা লোইননা, জেন চৎনবিগী মতুং ইন্না পর্য়ুশন কুহ্মৈ পাংথোক্লবা মতুংদা ‘মিচচামি দুক্কদম’ পাংথোক্তুনা ঙাকপিবগী নুমিৎ অদু ঐখোয়না পাংথোক্লি৷ মসিগী কুহ্মৈ অসি ঐখোয়গী অশোইবশিং অদু ইশানা য়াজবা, মখোয়বু চুমথোকপা অমসুং মতুং তারকপদা হেন্না নিংথিনা তৌবা ঙম্নবগীদমক পাংথোক্লিবা অদুগুম্বা কুহ্মৈ অমসুং চৎনবি অমনি৷ মসিসু ঐখোয়গী পুন্সিগী শরুক অমা ওইগদবনি৷ মসিগী হোলী ফেস্তিবেল অসিদা লৈবাক অসিদা লৈরিবা মীয়াম, ইয়াম্বা-ইনাউ, ইচল-ইচে পুম্নমক্তা ঐনা য়াইফ-মঙ্গোল পীজরি অমসুং মহাবির মপুগী খোঙয়াদা ঐনা তুজরি৷
ঐখোয়গী ইন্সপিরেসনগী সোর্স অমা অমসুং আইরন মেন ওইরিবা সর্দার সাহেবগী খোঙয়াদসু ঐনা তুজরি অমসুং মঙোন্দা ইকাই খুম্নবা উৎচরি৷ কৎথোকপা অমগা লোইননা মসিগী সর্ভিস প্রোজেক্ত অসি ফজথোকহনখিবা সর্দার ধম ত্রস্ততা য়াওরিবা মেম্বর পুম্নমকপু ঐনা থাগৎচরি৷ নখোয়না য়াম্না কন্না হোৎনবিদুনা ঙসি, সর্দার ধমগী চাওরবা বিল্দিং অসি শঙ্গাবগা লোইননা নুপীশিংগী হোস্তেলগী অনিশুবা ফেজকী উরেপ-উয়ুং তমখ্রে৷
স্তেত-ওফ-দি-আর্ত বিল্দিং, মোদর্ন রিসোর্স অমসুং মোদর্ন লাইব্রেরী য়াওবা নুপীশিংগী হোস্তেলগুম্বা ফেসিলিতীশিং অসিনা নহা কয়া অমা এম্পৱার তৌরগনি৷ অমরোমদা, ওল্তরপ্রিনর দিবেলপমেন্ত সেন্তরগী খুৎথাংদা গুজরাতকী চাওখৎলবা বিজিনেস আইদেন্সিতী অসি নখোয়না হেন্না শক্তি লৈহল্লি অদুগা অমরোমদা, সিবিল সর্ভিস সেন্তরগী খুৎথাংদা জুদিসিয়েল সর্ভিসশিং অমসুং সিবিল সর্ভিসেস নত্রগা দিফেন্সতা চংবা পাম্লিবা নহাশিংদা অনৌবা দিরেক্সন অমা পীরগনি৷
পতিদার কম্ম্যুনিতী নহাশিং, লাইরবশিং অমসুং নুপীশিংদা হেন্না শক্তি পীনবা নখোয়না হোৎনরিবা অদু থাগৎনিংঙাইনি৷ হোস্তেল ফেসিলিতীশিং অসিনা নুপীমচা কয়া অমগী ফিভম ফগৎহনবদা মতেং পাংলগনি৷
সর্দার ধম অসি লৈবাক অসিগী ফ্যুচর শেমগৎপগী ফাউন্দেসন অমা ওইবতা নত্তনা সর্দার সাহেবকী আইদিলশিং অসি ইন্নবা তুংদা লাক্কদৌরিবা মীরোনশিং অসিদসু থৌনা হাপ্লগনি হায়বসি ঐনা থাজবনি৷ ঐখোয়না নিংতম্বগী অমিৃত মহোতসব পাংথোক্লি অমসুং লৈবাক অসিগী নিংতম ইহৌবু নিংশিংদুনা ঐখোয়বু থৌনা হাপ্লি হায়না ঐনা নখোয়দা হায়নিংই৷ অদুবু মসিগী হোস্তেল অিদা লৈগদৌরিবা চহি ১৮,২০,২৫ শুরবা নুপা অমসুং নুপীশিংনা ২০৪৭তা লৈবাক অসিনা মনিং-মখা তম্লকপা চহি ১০০ শুরকপা মতমদা মখোয়শিং অসিনা য়াম্না মরু ওইবা থৌদাং অমা লৌরগনি৷
মরুপশিং,
ঙসি সর্দার ধাম পাংথোক্লিবা নুমিৎ অসিগীসু অচৌবা মেসেজ অমা লৈ৷ ঙসি অসি সেপ্তেম্বর ১১নি, ৯/১! মীওইবা জাতিদা এক্তেক তৌখিবগীদমক খঙনরিবা মালেমগী পুৱারিদা লৈরিবা নুমিৎ অমনি! অদুবু মসিগী নুমিৎ অসিনা মালেম পুম্বদা হিরম কয়া অমা তাকখ্রে৷!
চহি চা অমা হেল্লবা মতুং, ১৮৯৩গী সেপ্তেম্বর ১১, চিকাগোদা মালেমগী ধর্মশিংগী পার্লিয়ামেন্ত লৈরম্মী৷ মদুগী গ্লোবেল প্লেতফোর্ম অদুদা ৱাঙাংলদুনা, স্বামি বিবেকানন্দনা ভারতকী হ্যুমেন ভেল্যুশিং অদু মালেম অসিদা খঙহনখি৷ মদুগী হ্যুমেন ভেল্যশিং অদুমক্না চহি ২০ হেনখ্রবা ৯/১১ এতেক্তশিংদা পর্মেনেন্ত সোলুসন অমা পুরকপা ঙম্লগনি হায়না ঙসিদি মালেম অসি খল্লি৷ অমরোমদা, অসিগুম্বা অকিবা ফাওরবা এতেক্তশিং অসিদগী ঐখোয়না পরাশিং তমগদবনি, অদুগা অমরোমদা, হ্যুমেন ভেল্যুশিং অসি চৎননবা ঐখোয়না য়াম্না কন্না হোৎনগদবনি৷
মরুপশিং,
ঙসি অসি অচৌবা থৌরমনি৷ ঙসি অসি ভারতকী মমিং লৈরবা স্কোলর, ফিলোসোফর অমসুং ফ্রীদম ফাইতর সুব্রামনিয়া ভারতি লৈখিদবগী ১০০শুবা কুমওন্নি৷ সর্দার সাহেবনা পুখিবা ‘এক ভারত, শ্রেস্থ ভারত’কী বিজন অসি মহাকবি ভারতিগী তামিল রাইতিংশিংদা ফিলোসোফী অদুমক য়াওরি৷ মহাক্কী থিঙ্কিং অসিদা য়েংউ! মহাক্না তামিল নাদুদা লৈখিরম্মী, অদুবু হিমালয় অসি ঐখোয়গীনি হায়না হায়রক্কনি৷ সুব্রামনিয়া ভারতিনা স্বামি বিবেকানন্দদগী পুক্নিং-লৌশিং লৌখি অমসুং শ্রী ওরোবিন্দোনা ইনফ্লুয়েন্স তৌখি অমসুং কাশিদা লৈরিঙৈ মতমদা মহাক্কী ৱাখল্লোনশিং অসিদা অনৌবা ইনর্জী অমসুং দিরেক্সন পীখি৷
মরুপশিং,
ঙসিগী থৌরম অসিদা ঐনসু য়াম্না মরু ওইবা অমা লাওথোক্লি৷ সুব্রামনিয়া ভারতি জিগী মমিংদা বনারস হিন্দু য়ুনিভর্সিতীদা চিয়র অমা শেমগৎনবা ৱারেপ্নখ্রে৷ তামিল অসি চাওখৎলবা লোন অমনি৷ মালেম অসিদা লৈরিবা অরিবা লোনশিংগী মনুংদা মসিসু অমনি৷ মসি হিন্দুস্তানি পুম্নমক্কী ওইনা চাওথোকচনিংঙাই অমনি৷ সুব্রামনিয়া ভারতি চিয়র অসি তামিল স্তদীশিংদা বি.ঐচ.য়ু.গী আর্তস ফেকল্তীদা শেমগৎলগনি৷ ভারতি জিনা মংজরম্বা চাওখৎলবা ভারত অমা শেমগৎপদা মসিনা মহৈরোইশিং অমসুং রিসর্সরশিংবু পুক্নিং থৌগৎলগনি৷
মরুপশিং,
সুব্রামনিয়া ভারতি জিনা মীওইবা জাতিবু পুনশিন্নবা অমসুং ভারত্তা৩ অপুনবগী শক্তম লৈহন্নবা মতম পুম্নমক্তা অখন্নবা মীৎয়েং চংদুনা হোৎনখি৷ মহাক্কী আইদিলশিং অসি ভারতকী ৱাখল্লোন অমসুং ফিলোসোফীগী য়াম্না মরু ওইবা শরুক অমনি৷ অরিবা মতমশিংদা লৈরম্লিবা দাধিচি অমসুং কর্ণগপম্বা দোনরশিং নত্রগা মেদাইবেল মতমশিংদা লৈরম্লিবা মহারাজা হর্শাবরধনাগুম্বা মমিং লৈরিবা মীওইশিংবু ওইরবসু, সর্ভিসকীদমক অরৈবা পুম্বা কৎথোকপগী চৎনবি অসিদগী ঙসি ফাওবদা ভারতনা পুক্নিং-লৌশিং লৌরি৷ অসিগুম্বা পুন্সিগী মন্ত্র অসিনা ঐখোয়না লৌরুরিবা তোঙান তোঙানবা পোৎলমশিং অদু হান্নগী মফমশিংদা অমুক চৎলনখিনবা তাকপিরি৷ ঐখোয়না ফংলিবা খুদিংমক, ঐখোয়না মসিগী লৈহাউ অসিদগী ফংবনি৷ ঐখোয়না চাওখৎহনখিবা খুদিংসু, সমাজ অসিগীদমক তৌখিবনি৷ মরম অদুনা, ঐখোয়না ফংলিবা খুদিংমক অসি ঐখোয়গী নত্তে; মসি সমাজকিনি অমসুং ঐখোয়গী লৈবাক অসিগীনি৷ সমাজ অসিগী ওইবা পোৎতি ঐখোয়না অমুক হন্না সমাজ অসিদা খুৎশিন্নগবনি, অদুগা সমাজ অসি মদু শন্দোক্কদবনি অদুগা অমুক হন্না ঐখোয়দা অমসুং ঐখোয়গী মথংদা লাক্কদৌরিবা মীরোনশিংদা পীগদবনি৷ মসি ঐখোয়না হোৎনবা খুদিংগী খোঙজেল য়াংখৎপা অদুগুম্বা ইনর্জী সাইকল অমনি৷ ঙসিদি, মসিগী ইনর্জী সাইকল অসিদা নখোয়না মখাতাবা মোমেন্তম পীরি৷
মরুপশিং,
সমাজ অসিগীদমক ঐখোয়না রিজোলুসন অমা লৌবা মতমদা, রিজোলুসন অদু মাই পাকহন্নবগী থৌনা অদু সমাজ অসি খক্তনা ঐখোয়দা পীগনি৷ ঐখোয়না নিংতম্বগী অমিৃত মহোতসব পাংথোকপা মতমদা, লৈবাক অসিনা ‘সবকা সাথ, সবকা বিকাস, সবকা বিস্বাস’ অমসুং ‘সবকা প্রয়াস’কী মন্ত্র অসি পীখ্রে৷ হৌখিবা মতমদগী হৌদুনা ঙসি ফাওবদা গুজরাত লমদম অসিদা মীয়াম পুন্না অমতা ওইনা খুৎশম্নদুনা হোৎনমিন্নবগী শকফম তারি৷ মফম অসিদগী দান্দি য়ত্র অসি নিংতম ইহৌদা লৈবাক অসিগী কল্লেক্তিব ইফর্তশিংগী সিম্বোল অমা অমসুং ইন্সপিরেসন অমা অদুমক ওইরি৷
মতৌ অসিগুম্না, খেদ ইহৌদা, সর্দার পতেলগী লুচিং মখাদা, লৌমীশিং, নহাশিং অমসুং লাইরবশিংনা লিংজেল মান্নখিবা অদুনা বৃতিশ সরকারবু মফম অদু থাদোক্তুনা চৎহনখি৷ মদুগী ইন্সপিরেসন অমসুং ইনর্জী অদু গুজরাতকী লৈহাউদা সর্দার সাহেবকী স্কাইস্ক্রেপর স্তেচু অমা ওইনা, ‘স্তেচু ওফ য়ুনিতী’গী মওংদা ঐখোয়গী ইমাংদা ঙসি ঙসি লেপতুনা লৈরি৷ স্তেচু ওফ লিবর্তীগী আইদিয়া অসি গুজরাতনা থম্লকখিবা মতমদা, লৈবাক পুম্বনা মসিগী ইফর্ত অসিদা করম্না শরুক য়াখিবগে হায়বদু কনানা কাওবা ঙমগনি? মদুদা লৌমীশিংনা লৈবাক অসিগী মফম খুদিংমক্তদগী য়োৎশিং পুরকখি৷ ঙসিদি, মসিগী স্তেচু অসি লৈবাক অসিগী অপুনবগী শক্তমগী সিম্বোল অমা ওইরি৷
ইয়াম্বা-ইনাউ অমসুং ইচল-ইচেশিং,
গুজরাতনা পুথোরকখিবা ‘কোওপরেসন পীনদুনা মাই পাকপা’গী রোদমেপ অসিদা ভারতসু পার্তনর অমা ওইখি, অদুগা ঙসিদি মদুগী কান্নবশিং লৈবাক অসিনসু ফংলি৷ সর্দার ধামনা মশাগীদমক কল্লেক্তিব ইফর্তশিংগী খুৎথাংদা লাক্কদৌরিবা চহি মঙা অমসুং চহি তরাগীদমক গোলশিং থমখিবা অসদা ঐঙোন্দা নুংঙাইবা ফাওই৷ লৈবাক অসিনা মনিং-মখা তম্লকপা চহি ১০০ শুরক্নবগী মংলানশিং অদু মংফাওনবা ঙম্নব লৈবাক অসিনা অদুগুম্লবা গোলশিং থমদুনা ঙসিদি চংশিনলক্লি৷
হৌজিক্তি, সরকার অসিদা তোখায়বা কোওপরেতিব মন্ত্রালয় অমা শেমখ্রে৷ কোওপরেতিবশিং অসিদগী লৌমীশিং অমসুং নহাশিংনা মপুং ফানা কান্নবা ফংনবগীদমক লৌখৎপা য়াবা খোঙথাংশিং লৌখৎলি৷ সমাজ অসিদা শোত্থদুনা লৈহৌরিবা সেক্সনশিং অসি চিংখৎনবা লেপ্প-লৈতনা হোৎনরি৷ ঙসিদি, অমরোমদা, দলিতশিং অমসুং শোত্থদুনা লৈহৌরিবশিং অসিগী হকশিংগীদমক প্রোজেক্ত কয়ামরোম চৎনরি অদুগা অমরোমদা, শেল-থুম শোত্থুনা লৈহৌরিবা মীওইশিং অসিগীদমক চাদা ১০ রিজর্বেসন খাকখ্রে৷ মসি সমাজ অসিদা অনৌবা কনফিদেন্স অমা লাকহল্লিবা হায়রিবা পোলিসীশিং অসিগী মহৈনি৷
মরুপশিং,
"নোলেজ অমসুং স্কিল লৈবা মীওই অমনা মহাক্কী হিংনবগী অমসুং মহাক্কী চাওখৎনবগীদমক কা হেন্না ৱানিংঙাই লৈতে" হায়না হায়নবা লৈ৷ তৌবা ঙম্বা মীওই অমনা মশাগী চাওখৎনবগী মশাগী ওইবা লম্বী শেম্বা ঙমজৈ৷সর্দার ধাম ত্রস্তনা এজুকেসন অমসুং স্কিলশিং হৈহন্নবা কা হেন্না হোৎনরি হায়বা অসিদা ঐ ঙকপা ফাওই৷
ঐখোয়গী অনৌবা নেস্নেল এজুকেসন পোলিসী অসিনা স্কিল হেন্না হৈগৎহনবা ঙম্বা এজুকেসনদা মীৎয়েং থম্লি৷ মতুং তারকপা তুংগী পুন্সিদা দরকার ওইরক্কদবা স্কিলশিং অদু মহৈরোইশিংদা হৈহন্নবা নেস্নেল এজুকেসন পোলিসীনা হোৎনরি৷ ঙসিদি, 'স্কিল ইন্দিয়া মিসন' অসি লৈবাক অসিগী অচৌবা প্রাইয়োরিতী অমসু ওই৷ মিসন অসিগী মখাদা, নহা লাখ কয়ানা তোঙান তোঙানবা স্কিলশিং তম্নবগী অমসুং মশা মরোমদোম লেপচবা ঙম্নবগী খুদোংচাবা অমা ফংখ্রে৷ নেস্নেল এপ্রিহেন্তাইজশিপ প্রোমোসন স্কিমগী মখাদা, নহাশিংনা মহৈ তম্ন-তম্ন স্কিল দিবেলপমেন্ত তৌনবগী খুদোংচাবশিং উংলি অমসুং মশা মশাগী ওইবা ইনকমসু তানজরি৷
মসিগী দিরেক্সন অসিদা গুজরাত মশামক্না ‘মানব কল্য়ান য়োজনা’ অমসুং অতোপ্পা অসিগুম্বা স্কিমশিংগী খুৎথাংদা রেপিদ ইফর্তশিংসু শেম্লি৷ অসিগুম্না চহি কয়া চংনা হোৎনরকপগী মহৈ ওইনা গুজরাত্তা স্কুল তোকখিবগী চাং অসি চাদা ১গী মখাদা লৈখ্রে; নহা লাখ কয়ানা তোঙান তোঙানবা স্কিমশিংগী খুৎথাংদা স্কিল তমদুনা মখোয়গী ফ্যুচর শেমজরি৷ গুজরাতকী নহাশিংদা ওল্তরপ্রিনরশিপ অসি নেচরেল ওইরি৷ ঙসিদি, গুজরাত্তী লৈরিবা নহাশিংগী তেলেন্ত অসিনা স্তার্তঅপ ইন্দিয়াগুম্বা কেমপেন্দ অমগী খুৎথাংদা অনৌবা ইকোসিস্তেম অমা ফংলি৷
ঐখোয়গী নহাশিং অসিগা গ্লোবেল বিজিনেস অসিগা কন্নেক্ত তৌনবা সর্দার ধাম ত্রস্তনা য়াম্না কন্না হোৎনরি হায়না ঐঙোন্দা হায়রক্লি৷ বাইব্রেন্ত গুজরাত সম্মিতকী খুৎথাংদা গুজরাতনা হৌদোকথিবা গোলশিং অসি গ্লোবেল পতিদার বিজিনেস সম্মিতনা ফংনবা হোৎনরগনি৷ পতিদার সোসাইতীনা চৎলুবা মফম অমা হেক্তদা বিজিনেসকী মতাংদা অনৌবা আইদেন্সিতী অমা পীবগীদমক সোসাইতী অসিবু মশক খঙনরি৷ নখোয়গী অসিগুম্বা স্কিল অসি হৌজিক্তি গুজরাত অমসুং লৈবাক অসিদা খক্তদা মশক খঙবতা নত্তনা মালেম অসি শিনবা থুংনা মশক খঙলি৷ অদুবু পতিদার সোসাইতীগী অতোপ্পা অচৌবা ফিচর লৈরি৷ নখোয়না লৈরুবা মফম অমা হেক্তদা নখোয়গী ওইনা ভারতকী ইন্তরেস্ত অসি অদুমক খ্বাইদগী মরু ওইনা খনগদবনি৷ লৈবাক অসিগী শেন্মীৎলোনগী ফিভম ফগৎহন্নবা হোৎনবদা নখোয়না লৌখিবা থৌদাং অসি অঙকপা অমনি অমসুং পুক্নিং-থৌগৎনিংঙাইসু ওই৷
মরুপশিং,
লুরবা মতমশিং ফাওবদা, থবর অদু মপুং ফানা থাজনা অমসুং দ্যুতী অমা ওইনা তৌরবদি লাক্কদৌরিবা আউতকমশিং অদুসু পোজিতিব ওইগনি৷ কোরোনা লাইনা-লাইচৎ অসিনা মালেম পুম্বগী ইকোনোমীদা চাওনা অকাইবা পীখি৷ ভারত্তসু মসিগী চাওরবা শাফু অমা পীরি৷ অদুবু ঐখোয়গী ইকোনোমীগী ফিভম অসি অদুক্কী মতিক খোঙজেল য়াংনা ফগৎলক্লি৷ অচৌবা ইকোনোমীশিংনা দিফেন্সিব ওইনা লৈখিবা মতমদা, ঐখোয়না রিফোর্মশিং তৌখিরম্মী৷ গ্লোবেল সপ্লাই চেনশিংদা অয়েৎপা লাকখিবা মতমদা, ভারতকী ফিভম য়েংলগা লাক্লিবা শাফু অসি হোংদোকহন্নবা ঐখোয়না পি.এল.আই. স্কিম হৌদোকখি৷ হন্দক্তা ইকুই কুইদ্রিঙৈদা, তেক্সতাইল সেক্তরদা পি.আল.আই. স্কিম অসি এক্সতেন্দ তৌনবা ৱারেপ্নখ্রে৷ মসিগী অচৌবা কান্নবা অসিনা লৈবাক অসিগী তেক্সতাইল সেক্তর অমসুং সুরাতকুম্বা শহরশিং অসিদা কান্নবা পীরগনি৷
মরুপশিং,
২১শুবা চহি-চাদা ভারতকী ওইনা খুদোংচাবগী অৱাৎপা লৈতে৷ ঐখোয় ইশা ইশা অসি গ্লোবেল লিদর অমা ওইনা উগদবনি, ঐখোয়না ঙমজবা অদু পীগদবনি অমসুং ঙমজবি ঙাক্তা পাংথোক্কদবনি৷ লৈবাক অসিগী চাওখৎ-থৌরাংদা অচৌবা থৌদাং লৌখিবা গুজরাতনা মখাতাবা থৌদাং লৌরগনি হায়না ঐনা খল্লি৷ ঐখোয়না হোৎনরিবশিং অসিনা ঐখোয়গী সমাজ অসিদা অনৌবা থাকশিং লৈহনবতা নত্তনা, লৈবাক অসিবু মতোন লোম্না চাওখৎপা ঙমহল্লগনি৷
অসিগুম্লবা য়াইফ-মঙ্গোলশিং অসিগা লোইননা, ময়াম পুম্নমকপু অমুক্কা হন্না ইকাই-খুম্নবগা লোইননা থাগৎপা ফোংদোকচরি!


text:
বরাক তম্পাক্কী
খোমজিনবা পাউ খরা
০৮-০৭-২০১৮
বরাকভেলি জোনগী উমংলাই কনবা লূপ শেমলে।
⧭⧪➤ মনিপুরি সাহিত্য পরিষদ ভবন শিলচরদা ফমখিবা মীফম অমদা হৌখিবা জুলাইগী
তাং ৬ ইরাই নুমিত্তা বরাক তম্পাক্কী ওইবা উমংলাই কনবা অপুনবা লূপ অমা শেমখ্রে। আসাম মনিপুরী
সাহিত্য পরিষদ, এএমএসপি অমসুং উমংলাই কনবা লূপ মনিপুরগী লমজিং মখাদা শেমখিবা বরাক
ভেলি জোনগী লুপ অসিনা বরাক তম্পাকতা লাই হরাওবগী চৎন পথাপপু ঙাকশেনবা অমসুং চপ
মান্নবা কাঙলোন অমগী মখাদা লাই হরাওবগী থৌরম পাঙথোকপদা লূপ অসিনা য়েংশিনগদৌরি। এএমএসপিগী
ভাইস প্রেসিদেন্ট প্রোফেসার কে এন চাঁন্দনা ময়াই তাংবল লৌদুনা ফমখিবা মীফমদা উমংলাই
কনবা লূপ (উকল) মনিপুরগী প্রেসিদেন্ট চনম নবচন্দ্র এলাইস পারিহন, য়ুম্নাম
নদিয়াচাঁন্দ, সাইখোম কমলাকান্ত, কোন্থৌজম মঙ্গীজাও, লাইশ্রম বিমল, হাওরোংবম বিমল
নচিংবা মীওইশিংনা প্রেসিদিয়াম মেম্বর ওইনা শরুক য়াখি। মীফমনা প্রোঃ কেএন চাঁন্দ বু
উকল বরাক ভেলি জোনগী প্রেসিদেন্ট, য়ুম্নাম নদিয়াচাঁন্দ অমসুং খাইদেম অমল বু ভাইস
প্রেসিদেন্ট ওইনা খনখি। ড. হাওরোংবম রাজমনি, প্রোঃ খুমুজম ধীরেন, ঐইচ. সিরধী, আইকে
গোপালসনা অমসুং ফানজৌবম লোকনাথ পু মথং শিৎনা জেনরেল সেক্রেটরী, এসিস্টেন্ট
সেক্রেটরী, ট্রেজরর অমসুং পাব্লিসিটি সেক্রেটরী ওইনা খনখি। লোয়ননা বরাক তম্পাক্কী
তোঙান তোঙানবা মফমদগী মেম্বর ১১ খনখি। (www.lakhipuronline.in)
বাইক এক্সিদেন্টতা
ক্ষেত্রিময়ুম প্রদিপ লৈখিদ্রে।
⧭⧪➤ হৌখিবা ইরাই নুমিৎ জুলাইগী তাং ৬ কী নুমিদাং পুং ৯ রোম তাবদা সোনাই আলিয়া মাদ্রাসাগী
মনাক্তা থোকখিবা বাইক এক্সিদেন্ট অমদা ক্ষেত্রিময়ুম প্রদিপ লৈখিদ্রে। সোনাই
হোসপিতাল রোদতা দুকান তৌদুনা শেন্দানজরিবা প্রদিপকী ময়ুম সোনাই মাজিরগ্রামদগীনি। নুমিৎ
অদুগী থৌদোক অদু মহাক্না শিলচরদগী সোনাই লাকপগী লম্বীদা থোকখিবনি হায়রি।
থৌদোকফমদগী মহাকপু ময়াম চংদুনা সোনাই হোসপিতালদা পুখৎখি অদুবু কনবা ঙমখিদে। পাউ
ফংবদগী নুমিদাং অদুমক্তদা সোনাইগী এমএলএ আমিনুল হোক লস্কর হোসপিতালদা লাকতুনা
থৌদোক অদুগী মতাংদা অৱাবা ফোঙদোক্লমখি। মহাকখক্তনা শেন্দাল্লগা য়ুমলিংজরিবা ক্ষেত্রিময়ুম
প্রদিপকী য়ুমদা পীক্লিবা মচানিপা অনি, মাগী নুপী অমসুং মমা লৈহৌরি। (www.lakhipuronline.in)
আসাম সরকারনা এদভোকেত ঐইচ বাবু সিংহ বু নোতারি
খল্লকখ্রে।
⧭⧪➤ এদভোকেত ঐইচ. বাবু সিংহ বু
কাছার জিলাগী নোতারি ওইনা হাপখ্রে। শিলচর বার এসোসিয়েসনগী নোতারি খল্লবা অতৈ
এদভোকেত শিং অদুদি রঞ্জু দেব, মৈত্রিয়ী সোম, অজয় রায় চৌধুরী, মোঃ জিয়া উদ্দিন
লস্কর অমসুং প্রসেনজিৎ ভট্টাচার্যনি। হৌখিবা জুনগী তাং ২২ দা আসাম সরকারগী আইন
লোইশঙদগী পীরকপা চেরোলগী মতুং ইন্না মখোয় তরুক চহী মঙাগী ওইনা নোতারিগী থবক
পুরগনি। (www.lakhipuronline.in)
পিএন্দআরদি পরিক্ষাগী ৱাথোকতা বাঁসকান্দিগী
ইনভেজিলেতর অমা ফাখ্রে।
⧭⧪➤ পঞ্চায়েত এন্দ রুরেল
দেভেলপমেন্ট (পিএন্দআরদি)গী চাংয়েং পরিক্ষাদা ৱাহং-চে আউট ওইখিবা অমসুং অতৈ আইন
কায়না ৱাহং চে মপান্দা থোকহনখিবগা মরী লৈননা সিআইদি না কাছার জিলাদগী সামসুল হোক
লস্কর কৌবা মীওই অমা ফারে। সাময়িক প্রসঙ্গ পাউচেদগী ফংবা পাউগী লিখুন মতুং ইন্না
সামসুল হায়রিবা মীওই অসি বাঁসকান্দিগী স্কুল অমদা ইনভেজিলেতর ওইখিবনি হায়রি। থিজিন
হুমজিল্লবগী মতুংদা থৌদোক অদুদা সামসুল চেন্নবা মরমনা মহাকপু ফাখিবনি হায়রি। (www.lakhipuronline.in)
Pao sing asi ga loinana atei e-pao gi damak


text:
পি.এম.-কিসান স্কিম হৌদোকখিবা চহি অমা মপুং ফারকপা অসিদা, প্রধান মন্ত্রী মোদীনা পি.এম.-কিসান স্কিমগী মখাদা বেনিফিসরী পুম্নমক্তা কিসান ক্রেদিৎ কার্দ (কে.সি.সি.) য়েন্থোক্নবগীদমক অপুনবা খোংজং অমগী মাইখুম হাংদোকখ্রে। খোংজং অসিগী শরুক অমা ওইনা, লৈবাক অপুনবা অসিদা পি.এম. কিসানগী বেনিফিসরী লাখ 25 হেনবদা ফংহনখ্রে।
কেন্দ্র সরকারনা য়াম্বদগী য়ামলবা লৌমীশিংদা কে.সি.সি. স্তিমগী মতেংদগী মখোয়বু বেঙ্কশিংদগী লৌউ-শিংউগী অৱাংবা মমলগীদমক্তা অরাইবা মওংদা লোন ফংবা ঙম্ননবা স্কিম অসি হৌদোকখিবনি।
খুঙ্গংগী লমদমদা 2000দগী হেনবা বেঙ্ককী ব্রান্সশিংদা লৌমীশিংবু কে.সি.সি. কার্দ ফংহন্নবগীদমক থবক শিন্নখি। 4%গী শেন্দোইদা লুপা লাখ 3 ফাওবা লোন লৌবা য়াই। সরকারনা লুপা করোর 20,000গী ইস্তিমেৎ অমা শেমখি মসি কে.সি.সি. কার্দ হোলদরশিংদা লোন পীবদা শিজিন্নগনি।


text:
নেসনেল করিয়র সর্ভিস (NCS)না থবক থীরিবা মীওইশীং অমসুং মখোয়বু থবক পীবা পাম্লিবা মীওইশীংগী মরক্তা, করিয়র গাইদেন্স অমসুং ত্রেনিং পাম্লিবা মীওই অমসুং কাউন্সেলিং অমসুং ত্রেনিং পীবা ঙম্বা মীওই অনিগী মরক্তা লৈরিবা অহাংবা অদু মেন্সিন্নবা পান্দম থম্লি। NCSনা থবক থীরিবশীং, থবক পীরিবশীং, কাউন্সেলরশীং, ত্রেনরশীং অমসুং প্লেসমেন্ট ওর্গানাইজেসনশীংবু পুন্সিন্দুনা, মীয়ামগী পুক্নিং ঙান্থোকহনবা অমসুং মপাঙ্গল পীবা ইনফোর্মেসন কয়া পীদুনা প্লেটফোর্ম অমদা থম্মী।
নেসনেল করিয়র সর্ভিসনা, ICTদা য়ুম্ফম ওইবা পোর্টেল অমা, করিয়র সেন্টরশীং লৈবাক শীনবা থুংনা শেমগৎপা, মল্টিলিঙ্গুএল কোল সেন্টর অমা, অমসুং করিয়র কাউন্সেলরশীংগী নেটৱার্ক অমা য়াউবা মওং তানা দিজাইন তৌবা ষ্ট্রকচর অমগী খুত্থাংদা লৈবাক অসিগী মীয়াম শীনবা থুংনা, মরুওইনা নহাশীংদা য়ৌশিনবা পান্দম থম্লি।
1. NCS পোর্টেল বটন অমা ক্লিক তৌবদা থবক ফংবগী খুদোংচাবা
NCS পোর্টেলনা থবক থীরিবশীং, থবক পীরিবশীং, কাউন্সেলরশীং অমসুং ত্রেনিং পীরিবশীং পুম্নমক আধারদা য়ুম্ফম ওইবা ওথেন্তিকেসনগী খুত্থাংদা শম্নহল্লি। রেজিষ্ট্রেসন অসি ওনলাইন ওই অমসুং চার্জ লৌদে। পোর্টেল অসিনা ITদগী তেক্সতাইলস, কনষ্ট্রক্সনদগী ওতোমোবাইলস, ফার্মা অমসুং অতৈ কয়া য়াউবা মরুওইবা ইন্দষ্ট্রি সেক্টর 53দগী করিয়র ওপশন 3000গী মথক্কী ওইবা ইনফোর্মেসন পীরি। থবক থীরবশীংনসু য়ুজর-ফ্রেন্দলি ওইবা মওংদা ইন্দষ্ট্রিগী এক্সেস লৈহল্লি।
2. করিয়র সেন্টরশীং – করিয়রগা মরি লৈনবা সর্ভিসশীংগী হবশীং
করিগুম্বা মীয়াম্না ওনলাইন্দা রেজিষ্টর তৌবা ঙমদ্রবদি, মখোয়না খ্বাইদগী নকপা করিয়র সেন্টরদা চত্তুনা অমসুং মখোয় মশামকপু রেজিষ্টর তৌবা য়াই অমসুং থবক মখল পুম্নমক্কি,করিয়র কাউন্সেলিংগী, থবক্কী মেলাগী অমসুং অতৈ এমপ্লোয়মেন্টকা মরি লৈনবা সর্ভিসশীংগী নোতিফিকেসনশীং ফংবা য়াই। সরকারনা জোব ফেয়রস এমপ্লোয়মেন্ট এক্সচেঞ্জশীং অমসুং য়ুনিভর্সিতি প্লেসমেন্টস এমপ্লোয়মেন্ট ইনফোর্মেসন গাইদেন্স ব্যুরোশীং অসি করিয়র সেন্টরশীংদা ওন্থোক্লে। করিয়র সেন্টরশীং অদু খংনবগীদমক,মফমসিদা ক্লিক তৌবীয়ু।
3. কোল সেন্টর – NCS প্লেটফোর্ম শিজিন্নবা হৌনবা হেল্পলাইন অমা
রেজিষ্ট্রেসনদা খুদোংচাদবা থেংনরবা নত্ত্রগা অতৈ ৱাহংশীং লৈরবা মীওইশীংগী মথৌ তাবশীং ফংহন্নবা মলটিলিঙ্গুএল কোল সেন্টর অমনি। কোল সেন্টর অসি লৈবাকপোকপদগী নোংমাইজিং ফাউবা, 8 AM দগী 8 PM ফাউবা, (1800-425-1514) শিজিন্নবা য়াই।
থবক থীরিবশীং
থবক থীরবশীংনা NCSগী প্লেটফোর্মদা ফংলিবা ইন্দষ্ট্রি সেক্টর 53 হেনবদগী করিয়র ওপশন 3000+ য়েংদুনা অখংবা ফিরেপ অমা হৌজিক লৌবা য়ারে। সুপ্নগী মখোয়না তৌগদবসি পোর্তেল অদুদা ওনলাইন্দা নত্ত্রগা করিয়র সেন্টরশীং নত্ত্রগা CSCশীংদা রেজিষ্টর তৌবদুনি। মখোয়না মখাগী সর্ভিসশীং অসি ফংবা য়াই।
রেজিষ্ট্রেসন অমসুং সর্ভিসশীং এক্সেস তৌনবগী মপুংফাবা ইনফোর্মেসনগীদমক, মফমসিদা ক্লিক তৌবীয়ু।
থবক পীরিবশীং
থবক পীরিবশীংনা মখোয়গী ওর্গানাইজেসনশীংগা খ্বাইদগী চুনবা তেলেন্ট অদু ব্লু-কোলার ৱার্করশীংদগী হৌদুনা ৱাইট-কোলার ৱার্করশীং ফাউবগী লৈবাক শিনবা থুংবা দেতাবেজ অমদা য়েংদুনা হৌজিক্তি থীবা ঙম্লে। মখোয়না মখাগী সর্ভিসশীং অসি ফংনবা শেল তিংদনা, ওনলাইন নত্ত্রগা ওফলাইন ওইনা রেজিষ্টরখক তৌবা মথৌ তাই।
রেজিষ্ট্রেসন অমসুং সর্ভিসশীং এক্সেস তৌনবগী মপুংফাবা ইনফোর্মেসনগীদমক, মফমসিদা ক্লিক তৌবীয়ু।
কাউন্সেলরশীং
কাউন্সেলর অমা হায়বসি, নঙোন্দা ইসু অমা শেংদোক্তুনা, ওপশনশীং থীদুনা, থৌশিল পুথোক্তুনা অমসুং সেলফ-এৱারনেস হেনগৎহন্দুনা, পোজিতিভ ওইবা মওং অমদা নহাক্কী প্রোব্লেমশীং কোকহনবদা মতেং পাংলিবা ত্রেন তৌরবা প্রোফেসনেল অমনি। পোর্টেল অসিদা, থবক থীরিবা মীওই অমবু মহাক্কী ইন্টেরেষ্টকী এরিয়া অমসুং মপাঙ্গল খংদোকপদা মতেং পাংগদবা সাইকোমেত্রিক অমসুং অতৈ মান্নবা তেষ্টশীং পীগনি। চাংয়েংদুগী রিজল্ট অদু থবক থীরিবা মীওই অদুগী প্রোফাইলগা লোয়ননা অপলোদ তৌগনি। মসিনা কাউন্সেলরশীংবু মখোয়গী ক্লাইএন্ট অদুগী স্কিল গেপ এনালাইসিস তৌবদা মতেং পাংগনি। মসিনা মখোয়বু থবক থীরিবা মীওই অদুবু মহাক্কী মথৌ তারিবদুগী মখা পোন্না চুনবা করিয়র গাইদেন্স পীদুনা লমজিংবদা মতেং ওইগনি। NCS পোর্টেলদা সাইন ইন তৌরবা কাউন্সেলরশীংনা মখাগী সর্ভিসশীং অসি ফংবা ঙমগনি।
রেজিষ্ট্রেসন অমসুং সর্ভিসশীং এক্সেস তৌনবগী মপুংফাবা ইনফোর্মেসনগীদমক,মফমসিদা ক্লিক তৌবীয়ু।
করিয়র সেন্টরশীং
করিয়র সেন্টরনা থবক থীরিবশীংগী ইন্টরেষ্টশীং থীদোক্নবা, তঞ্জাশীংগী লম্বী পুথোক্নবা, অমসুং প্রোফেসনেল ইন্টরেক্সনশীংগীদমক শেম-শানবগী মখল মখা কয়াগী প্রোফেসনেল দিভেলপমেন্ট সর্ভিসশীং অমসুং প্রোগ্রামশীং পীরি। করিয়র সেন্টরশীংনা রেজিষ্ট্রেসন তৌরবা মতুংদা মখাগী সর্ভিসশীং অসি ফংবা য়াগনি।
করিয়র সেন্টরশীংগী গাইদলাইন্সকীদমক, মফমসিদা ক্লিক তৌবীয়ু।
স্কিল প্রোভাইদরশীং
থবক থীরিবশীংগী কেপেবিলিতিশীং হেনগৎহন্দুনা হেন্না ফবা থবকশীং ফংনবা অখন্নবা ত্রেনিং পীরিবা মীওইশীংগীদমক, NCS প্লেটফোর্মনা মখাগী সর্ভিসশীং অসি পীরি।
রেজিষ্ট্রেসন অমসুং সর্ভিসশীং এক্সেস তৌনবগী মপুংফাবা ইনফোর্মেসনগীদমক, মফমসিদা ক্লিক তৌবীয়ু।
প্লেসমেন্ট ওর্গানাইজেসনশীং
প্লেসমেন্ট ওর্গানাইজেসন অমা হায়বসি প্রাইভেট ব্যুজিনেস অমা চলাইরিবা মীওই অমনি। NCS পোর্টেলনা প্লেসমেন্ট ওর্গানাইজেসন অমবু, মখোয়না পাম্লিবদুগী মতুংইন্না চান্নগদবা থবক থীরিবা মীওই অমা থীবদা অমসুং মখোয়বু নেকপদা মতেং পাংই। রেজিষ্ট্রেসন তৌরবা মতুংদা মখাগী সর্ভিসশীং অসি ফংবা য়াগনি।
রেজিষ্ট্রেসন অমসুং সর্ভিসশীং এক্সেস তৌনবগী মপুংফাবা ইনফোর্মেসনগীদমক, মফমসিদা ক্লিক তৌ।
সরকারগী দিপার্টমেন্টশীং
NCS পোর্টেলনা সরকারগী দিপার্টমেন্তশীংবু মখোয়না পাম্লিবদুগা চান্নবা থবক থীরিবা মীওই থীবদা অমসুং মখোয়বু নেকপদা মতেং পাংই। মসি পাংথোক্নবা, সরকারগী দিপার্টমেন্টশিং অদুনা মখোয় মশাবু পোর্টেল অদুদা রেজিষ্টর তৌবা তাই। রেজিষ্ট্রেসন তৌরবা মতুংদা মখাগী সর্ভিসশীং অসি ফংগনি।
রেজিষ্ট্রেসন অমসুং সর্ভিসশীং এক্সেস তৌনবগী মপুংফাবা ইনফোর্মেসনগীদমক, মফমসিদা ক্লিক তৌবীয়ু।
লোকেল সর্ভিসশীং
NCS পোর্টেলদা লৈরিবা অখন্নবা সর্ভিস অমনা, লোকেল এরিয়া সর্ভিস প্রোভাইদরশীং ওইরিবা অমদি অখন্নবা সর্ভিসশীং পীরিবশীং, হায়বদি দ্রাইভরশীং, ইলেক্ট্রিসিয়ানশীং, প্লম্বরশীং, উ-শুবশীং, অমসুং অতৈ কয়াগা য়ুমথোংশীংগা অমত্তা ওইনা পুন্সিল্লি। নাকল অমরোমদা মসিনা য়ুমথোংশিংনা মথৌ তারিবা অপীকপা থবকশীং অদু য়াম্না কোম্না ফংহনবদা মতেং পাংই অদুগা অতোপ্পা নাকল অমরোমদা মসিনা গ্রাসরুত্তা লৈবা মীওইশীংদা থবক পী। য়ুমথোং অদুগী সেক্যুরিতি লৈহন্নবগীদমক সর্ভিস প্রোভাইদরশীং অসি আধারনা ওথেন্তিকেট তৌই। সর্ভিসশীং এক্সেস তৌনবগীদমক, মফমসিদা ক্লিক তৌবীয়ু।
এন্ত্রিপ্রেন্যুওরশীংগী ওইবা ইনফোর্মেসন
ফাইনান্স, তেক্নোলোজি অমসুং ওপন মার্কেটশীংগী হেন্না ফবা এক্সেস লৈরকপগা লোয়ননা, মশানা মশাবু থবক পীজরিবা মীওই কাংলুপশীং অসিনা হেন্না চাউখৎলকপগী অমসুং অতোপ্পা মীওইশীংদা থবক পীবগী তঞ্জা পীবা ঙম্বা এন্ত্রিপ্রেন্যুওরশীং ওইবা ঙম্লকপগী অচৌবা পোতেন্সিএল অমা লৈরকই।
এন্ত্রিপ্রেন্যুওরশীপ্পু পুক্নিং থৌগৎপগী পান্দম অসিদা, এন্ত্রিপ্রেন্যুওরশীংবু মখোয়গী এন্ত্রিপ্রেন্যুওরশিপকী খোংচৎ অসিদা মতেং পীনবগীদমক NCSনা মেটরিএল অমসুং মতেং ওইগদবা লিঙ্কশীংগী পুন্সিন্দুনা পীরি। ইনফোর্মেসন অসি এক্সেস তৌনবগীদমক,মফমসিদা ক্লিক তৌবীয়ু।
সোর্স: নেসনেল করিয়র সর্ভিস


text:
আর্তিফিসিএল ইন্তিলিজেন্স (এ.আই.)দা অচৌবা ভর্চ্যুএল সম্মিৎ অমা ওইরিবা রেজ ২০২০ প্রধান মন্ত্রী শ্রী নরেন্দ্র মোদীনা ঙসি হৌদোকখ্রে। রেজ ২০২০ অসি খুন্নাইদা অহোংবা পুরক্নবা, পুম্নমকপু কোনশিন্নবা অমসুং হেল্থক্যের, এগ্রিকলচর, এজুকেসন অমসুং স্মার্ত মোবিলিতী অমসুং অতোপ্পা হীরম কয়াদা শক্তি পীনবগীদমক এ.আই. শীজিন্নবগী লম্বী য়াৎনবগীদমক ৱাখল্লোন ফোঙদোক্নগদবা মালেমগী লৌশীং লৈবশিংগী মীফমনি।
প্রধান মন্ত্রীনা শীলি-লাংলিবশিংবু আর্তিফিসিএল ইন্তেলিজেন্সকী মরমদা খন্ন-নৈনবা অসিবু থৌগৎপগীদমক থাগৎখি। মহাক্না হায়খি তেক্নোলোজীনা ঐখোয়গী থবক মফমশিংদা অওনবা পুরক্লে অমসুং কন্নেক্তিবিতী হেনগৎহনখ্রে। মহাক্না খুন্নাইগী ওইবা থৌদাং লৌরিবা অমসুং এ.আই. পুনশিন্নদুনা মীওইবগী মতেংগা লোয়ননা এ.আই. ফগৎহনবা ঙমগনি হায়না আশা তৌরি। মহাক্না হায়খি মীওইবশিংগা লোয়ননা এ.আই.গী. তিমৱার্ক্না ঐখোয়গী গ্রহ অসিদা অঙকপশিং পাংথোকপা ঙমগনি।
মহাক্না হায়খি ভারতনা লৌশিং অমসুং তাকপী-তম্বীবদা মালেমদা মাংজিল থারি অমসুং মখা তানা দিজিতেল ওইনা মাই পাকপা পুরক্তুনা মালেমদা ঙান্থোইবা ঙমগনি।
শ্রী মোদীনা হায়খি তেক্নোলোজীনা ত্রান্সপরেন্সী লৈহনবা অমসুং সর্ভিস দেলিবরী তৌবা হেনগৎহনবদা মতেং করম্না পাঙপগে হায়বা খঙখ্রে।
প্রধান মন্ত্রীনা হায়খি মালেমগী খ্বাইদগী চাউবা য়ুনিক আইদেন্তিতী সিস্তেম-আধার লোয়ননা মালেমগী খ্বাইদগী অনৌবা দিজিতেল পেমেন্ত সিস্তেম –য়ু.পি.আই.না দিজিতেল সর্ভিসশিংগী খুদোংচাবা ফংহল্লি, মসিদা ফাইনান্সিএল সর্ভিসেস, লায়রবা অমসুং শোত্থরবা মীওইশিংগী দাইরেক্ত কেশ ত্রান্সফরশিংগুম্বা অসি য়াওরি। লায়চৎ মনুং অসিদা মসিনা খ্বাইদগী কান্নবা মওংদা মীওই কয়াদা মতম চানা মতেং পাংবা ঙমহনখি।
প্রধান মন্ত্রীনা ভারত অসি এ.আই.গী মালেমগী হব অমা ওইহনবা পাম্মি অমসুং ভারতমচা কয়ানা লাক্কদৌরিবা মতম অসিদা হীরম অসিদা থবক তৌরক্কনি হায়না মহাক্না থাজবা থমখি। মহাক্না হায়খি পান্দম অসিগীদমক লৌখৎলিবা খোঙথাং অসি মরু ওইবা ৱাখল্লোনশিংনা পাঙ্গল হাপ্লি: তিমৱারক, থাজবা, চুংশিন্নবা, থৌদাং লৌবা অমসুং ইনক্লুসিবিতী অসিনি।
প্রধান মন্ত্রীনা হায়খি ভারতনা হন্দক্তা নেস্নেল এজুকেসন পোলিসী ২০২০ চৎনবা হৌখ্রে, মসিনা তেক্নোলোজীদা য়ুম্ফম ওইবা লর্নিং অমসুং স্কিল্লিং অসি এজুকেসনগী মরুওইবা শরুক অমা ওইনা মীয়েং চংলি। মহাক্না মখা তারদুনা হাবখি তোঙান তোঙানবা রিজনেল লোনশিং অমসুং দাইলেক্তশিংদসু ই-কোর্সশিং দিবেলপ তৌগনি। হোৎনরিবা পুম্নমক অসি এ.আই. প্লেৎফোর্মশিংগী নেচরেল লেংগ্বেজ প্রোসেসিং (এন.এল.পি.)দগী কান্নবা ফংগনি। মহাক্না হায়খি ২০২০গী এপ্রিলদা ‘রেস্পোন্সিবল এ.আই. ফোর য়ুথ’ প্রোগ্রাম হৌদোকখ্রে। প্রোগ্রাম অসিগী মখাদা স্কুলশিংদগী মহৈরোয় ১১,০০০ হেনবনা বেসিক কোর্স তম্বা লোইখ্রে। মখোয়না এ.আই. প্রোজেক্তশিং শেমগৎলি।
প্রধান মন্ত্রীনা হায়খি নেস্নেল এজুকেস্নেল তেক্নোলোজী ফোরমনা দিজিতেল ইনফ্রাস্ত্রকচর, দিজিতেল কন্তেন্ত অমসুং কেপাসিতী হেনগৎহন্নবা ই-এজুকেসন অমা শেম্লগনি। মহাক্না হায়খি ভর্চ্যুএল লেবশিং লিংখৎপা, অতল ইন্নোবেসন মিসন হৌদোকপা অসিগুম্বা থোরক্লিবা তেক্নোলোজীশিং অসিগা লোয়ননা খোঙজেল মান্ননা চৎমিন্নবা লৌখৎখিবা খোঙথাংশিংগী মতাংদা ফোঙদোকখি।
মহাক্না হায়খি আর্তিফিসিএল ইন্তেলিজেন্সকী নেস্নেল প্রোগ্রাম অসি খুন্নাইগী সমস্যাশিং কোকহন্নবগীদমক কত্থোক্কনি।
শ্রী মোদীনা এ.আই.না অচৌবা থৌদাং লৌগদবা সেক্তরশিং অদু থমখি – লৌউ-শিংউ, নেক্স জেনরেসন অর্বান ইনফ্রাস্ত্রকচর শেম্বা, সহরগী সমস্যাশিং কোকহনবা: ত্রাফিক জাম হন্থহনবা, সিৱেজ সিস্তেমশিং ফগৎহনবা অমসুং ইনর্জী গ্রিশিং শেম্বা, দিজাস্তর মেনেজমেন্ত সিস্তেম হেন্না মপাঙ্গল কনখৎহনবা অমসুং অঈং-অশাগী অহোংবা লাক্লিবা অসিগী সমস্যা অসি কোকহনবা। মহাক্না এ.আই. শীজিন্নদুনা লোলগী ফাওনদবা অসি লৈহল্লরোই অমসুং লোল অমসুং দাইলেক্ত কয়া য়োখৎলগনি। মহাক্না লৌশিং সিয়র তৌনবগীদমক এ.আই. শীজিন্ননবসু ফোঙদোকখি।
প্রধান মন্ত্রীনা হায়খি অলগোরিথম ত্রান্সপরেন্সী অসি এ.আই. করম্না শীজিন্নগনি হায়বগী থাজবা অদু লৈহনবদা মরু ওই অমসুং থাজবা থম্বা ঙমহনবা হায়বা অসি ঐখোয় পুম্নমক্কী থৌদাংনি।
ঐখোয়না মালেম অসি নন-স্তেৎ এক্তরশিংনা ৱীপনাইজেসন তৌরিবা অসিদগী ঙাকথোক্নবা মহাক্না হায়জখি। মহাক্না হায়খি ঐখোয়না মীওইবগী অনৌবা ৱাখল্লোন পুথোকপা ঙম্বা অমসুং মীওইবগী পুক্নিং-ৱাখল অসিনা ঐখোয়গী খ্বাইদগী কনবা পাঙ্গলনি অমসুং মসিনা মেছিনশিংদগী হেনবা ঐখোয়গী তোপ-তোপ্পা খুদোংচাবনি। মহাক্না মীপুম খুদিংমক্না মসিগী ইন্তেলেকচ্যুএল অসিনা মেছিনশিংদগী হেন্না ফরিবা অসি করম্না লেংদনা লৈহনগনি হায়বা খন্নবা অমসুং এ.আই.দগী মীওইবগী লৌশিংনা হেন্না মাংজিল থাহন্দুনা থম্বা ঙম্নবা হায়জখি। মহাক্না হায়খি ঐখোয়না এ.আই.না মীওইবশিংবু করম্না মতেং পাংদুনা মখোয় মশানা তৌবা ঙমজরিবা অসি হেনগৎহনগনি হায়বগী মতাংদা খনগদবনি।
প্রধান মন্ত্রীনা হায়খি এ.আই.না মীওইবা অমমমগী লৈজরিবা তোপ-তোপ্পা গুনশিং অদু পুথোকপা ঙমগনি অমসুং মখোয়বু থৌনা হাপতুনা খুন্নাইগীদমক হেন্না অফবা মওংদা মতেং পাঙহনগনি। মহাক্না রেজ ২০২০দা শরুক য়ারিবশিংদা ৱাখল্লোনশিং ওন্থোক্নদুনা অমসুং আর্তিফিসিএল ইন্তেলিজেন্স শীজিন্ননবা মান্নবা লম্বী অমদা চংশিনমিন্ননবা ফোঙদোকখি। মহাক্না খন্ন-নৈনবা অসিদগী শেমলকপা মতিক চাবা এ.আই.গী এক্সন রোদমেপ অদুনা পুন্সি কয়া অমসুং মালেমদা লৈরিবা মীওই কয়াগী হিংনবগী পাম্বৈশিংদা অওনবা পুরকপদা মতেং ওইরগনি।
#Raise2020 is a great effort to encourage discussion on Artificial Intelligence.— PMO India (@PMOIndia) October 5, 2020
You all have rightly highlighted aspects relating to technology and human empowerment: PM @narendramodi
The teamwork of AI with humans can do wonders for our planet: PM @narendramodi at #Raise2020— PMO India (@PMOIndia) October 5, 2020
In India, we have experienced that technology improves transparency and service delivery: PM @narendramodi at #Raise2020— PMO India (@PMOIndia) October 5, 2020
We want India to become a global hub for AI.— PMO India (@PMOIndia) October 5, 2020
Many Indians are already working on this. I hope many more do so in the times to come: PM @narendramodi at #Raise2020
India has recently adopted the National Education Policy 2020. It focuses on technology-based learning and skilling as a major part of education. E-courses will also be developed in various regional languages and dialects: PM @narendramodi at #Raise2020— PMO India (@PMOIndia) October 5, 2020
We launched ‘Responsible AI for Youth’ program this year in April. Under this programme, more than 11,000 students from schools completed the basic course. They are now building their AI projects: PM @narendramodi at #Raise2020— PMO India (@PMOIndia) October 5, 2020
The National Educational Technology Forum is being formed. This will create an e-Education unit to boost the digital infrastructure, digital content and capacity: PM @narendramodi at #Raise2020— PMO India (@PMOIndia) October 5, 2020
I see a big role for AI in sectors like:— PMO India (@PMOIndia) October 5, 2020
Agriculture.
Creating next generation urban infrastructure.
It can be used for making our disaster management systems stronger: PM @narendramodi at #Raise2020
It remains our collective responsibility to ensure trust in how AI is used. Algorithm Transparency is key to establishing this Trust. Equally important is accountability. We must protect the world against weaponisation of AI by Non-State Actors: PM @narendramodi— PMO India (@PMOIndia) October 5, 2020
While we discuss AI, let also have no doubts that human creativity and human emotions continue to be our greatest strength.They are our unique advantage over machines: PM @narendramodi— PMO India (@PMOIndia) October 5, 2020


text:
হকশেল অমসুং য়াইফ-য়ুম্বাল মন্ত্রালয়
কেন্দ্র সরকারনা কোবিদ লাইচৎকী রিলিফকী পোৎলম মপুং ফানা পীথবা অমসুং য়েন্থোকপদা মতম মাংহনখিদে
হকশেল মন্ত্রালয়গী কোওর্দিনেসন সেলনা মপাল লৈপাক্কী কোবিদকী রিলিফ অমসুং তেংবাংগী পোৎলম লৌশিন্নবা অমসুং মপুং ফানা পীথবদা মতেং পাংনবগী থবক এপ্রিল ২৬, ২০২১দগী তৌবা হৌখ্রে
Posted On:
04 MAY 2021 5:34PM by PIB Imphal
ইন্দিয়া তুদেনা মখোয়গী পাউদা ভারত্তা কোবিদ-১৯গী তেংবাংগী পোৎলমগী অহানবা কনসাইনমেন্ত এপ্রিল ২৫, ২০২১দা য়ৌখ্রবদু কেন্দ্রনা হায়রিবা পুন্সি কন্নবা মেদিকেল সপ্লাইশিং অসি য়েন্থোক্নবা স্তেন্দর্দ ওপরেতিং প্রোসিজর (এস.ও.পি) শেম্বদা নুমিৎ তরেৎনি চংখি হায়না মরাল শীখ্রে।
পাউ অসিনা অচুম্বা ই-পাউবু লান্না হন্দোকপনি অমসুং মসি অরানবনি।
অমরোমদা এল্লোকেসন তৌনবা স্তেন্দর্দ ওপরেতিং প্রোসিজর অসি হকশেল মন্ত্রালয়না মে ২, ২০২১দা ইস্যু তৌখি, মালেমগী লাইচৎ অসি লান্থেংননবা ভারত সরকারনা হোৎনরিবশিং অসিদা গ্লোবেল কম্ম্যুনিতীনা তেংবাং পীরকপা হৌবগা খুদক্তা কেন্দ্র অমসুং অতৈ হেল্থ ইন্সতিত্যুসনশিংগী খুত্থাংদা রাজ্যশিং অমসুং য়ু.তি.শিংদা লৌশিনবগী, পীথবগী অমসুং য়েন্থোকপগী থবক হৌখি।
এপ্রিল ২৬, ২০২১দা হকশেল মন্ত্রালয়দা এদিস্নেল সেক্রেতরী (হেল্থ)কী মখাদা কোওর্দিনেসন সেল শেমখি অমসুং খুদক্তা থবক হৌখি। তোঙান তোঙানবা স্তেকহোল্দরশিংগী মরক্তা খুদক্তা থবক পাইখৎনবা অমসুং মপুং ফানা মতেং পীননবা শেমখিবা ইন্তর-মিনিস্ত্রিএল সেলদা এজুকেসন মন্ত্রালয়দগী দেপ্যুতেসন ওইনা জোইন্ত সেক্রেতরী অমা, এম.ই.এ.দগী এদিস্নেল সেক্রেতরীগী থাক্কী ওফিসর অনি, চীফ কম্মিস্নর কস্তমস, সিভিল এভিএসন মন্ত্রালয়গী ইকনোমিক এদভাইজর, দিরেক্তোরেৎ ওফ জি.ঐচ.এস.কী তেক্নিকেল এদভাইজর, ঐচ.এল.এল.গী রিপ্রজেন্তেতিব, হকশেল মন্ত্রালয়দগী জোইন্ত সেক্রেতরী অনি অমসুং সেক্রেতরী জেনরেল লোইননা ইন্দিয়ন রেদ ক্রোস সোসাইতী (আই.আর.সি.এস.)তগী অতোপ্পা মীহুৎশিং য়াওখি।
মথক্তা পীরিবা অচুম্বা ই-পাউ অসি য়েংলগা ইন্দিয়া তুদেদা পব্লিক দোমেন্দা ফোঙবা অচুম্বা পাউদগী অখন্নবা শরুক খরা শিজিন্নদুনা মখোয়গী ওইবা মওংদা মদু চুন্নবা লান্না হন্দোকপা তৌদনবা পাউতাক পীরি।
*****
(Release ID: 1715976)
Visitor Counter : 10


text:
জয় জগন্নাথ!
থৌরম অসিদা ঐহাক্কী ইনাক্তা তিনবীরিবশিং অসি লোক সভাগী মীহুৎ ওইবতা নত্তনা পুন্সি মহিং অমদা মতৌ করম্না মীহুৎ অমা ওইনা থবক তৌবগে তাকপীবা অহিঙবা খুদম অমা ওইরিবা ভাই ভর্তুহরী মাহতাবজী, ধর্মেন্দ্র প্রধানজী, অতোপ্পা শক্নাইরবা মীওইশিং, তিনবীরিবা ইকায়খুম্নরবা মীওইশিং! ‘উৎকল কেসরী’ হরেকৃষ্ণ মাহতাবজীগা মরী লৈনবা থৌরম অসিদা ঐহাক্না শরুক য়াবা ফংজবা অসি ঐহাক্কী লাইবক ফবনি লৌজৈ। ঐখোয়না চহি অমগা মখায়গী মমাংদা ‘উৎকল কেসরী’ হরেকৃষ্ণ মাহতাবজীগী ১০০শুবা মপোক কুমওনবু ইথিল পীবা থৌরম অমা ওইনা পাংথোকখি। ঙসিদি, ঐখোয়না মহাক্কী ফাওরবা লাইরিক ‘ওরিসা ইতিহাস’কী হিন্দিগী ৱাহন্থোক হন্দোক্লে। ওরিশাগী মওং য়াম্বা পু ৱারীগী মতাংদা মীওই খুদিংদা য়ৌবা ঙম্লি, মসি য়াম্না মরু ওইবা অমনি। ওরিয়া অমসুং ইংলিশ লোলগী মথংদা হিন্দি ৱাহন্থোক্কী খুত্থাংদা ঐখোয়না মসিগী মরু ওইবা অসিসু মাই পাকহল্লে। ঐহাক্না অসিগুম্বা থৌদাংগীদমক্তা ভাই ভার্ত্রিহরী মাহতাবজী, হরেকৃষ্ণ মাহতাব ফাউন্দেসন অমসুং মরু ওইবা ওইনা শঙ্কর্লাল পুরোহিৎজী থাগৎচবগা লোয়ননা মখোয়গী য়াইফ পাউজেলসু নীজরি।
মরুপশিং,
ভার্ত্রিহরীজীনা লাইরিক অসিবু ফোঙবীয়ু হায়না ঐহাক্কী মফমদা হায়বগা লোইননা লাইরিক অমসু ঐঙোন্দা পীবিখি। ঐহাক্না পাবদি ঙমদ্রি অদুবু চাউরাকপা অমা য়েংবদদি মসিগী হিন্দিগী ৱাহন্থোক অসিনা নুংঙাইরবা অমসুং তান-চানবগী থৌদোক কয়া অমগা মরী লৈনৈ। ঐখোয়গী লৈবাক্কী নীং-তম্বগী অমৃৎ মহোৎসব পাংথোকপা চহিদা মসিগী লাইরিক অসি ফোঙলি। হরেকৃষ্ণ মাহতাবজীনা কোলেজ থাদোক্তুনা নীং-তম্বগী ইহৌদা শরুক য়াখিবগী থৌদোকসু হন্দক চহিদা চহি ১০০ মপুং ফারে। গান্ধিজীনা থুমগী সত্যগ্রহগীদমক্তা দান্দি খোঙচৎ হৌখিবা মতমদা, হরেকৃষ্ণজীনা ওরিশাদা মসিগী খোঙজং অসিবু লুচিংখিবনি। ইং ২০২৩দা ‘ওরিশা ইতিহাস’ ফোঙখিবসু চহি ৭৫ মপুং ফারগনি হায়বসিসু য়াম্না চান-চাবা ৱাফম্নি। কেন্দ্রদা লৈবাক মীয়াম, খুন্নাইগী ৱাখল্লোন অমগীদমক্তা করিগুম্বা অমা খন্নবা মতমদা অসিগুম্বা তান-চাবগী থৌদোক থোকই হায়বগী ঐহাক্না থাজবা লৈরে।
মরূপশিং,
লাইরিক অসিগী মথৌদাংগী মতাংদা ভর্ত্রিহরীজীনা অসুম্না ইবীরম্মিঃ “দাঃ হরেকৃষ্ণ মাহতাবজী অসি পু ৱারীবু শেম্বীরম্বা, ওইরকপবু উহৌবা অমসুং ইবীরম্বা মীওইনি”। তসেংবদি অসিগুম্বা মীওই অসি য়াম্না তাঙবনি। অসিগুম্বা মীওই মশামকসু পু ৱারীগী শরুক ওইবনি। মাহতাবজীনা নীং-তম ইহৌদা মশাগী পুন্সি কত্থোকখি, নহাগী পুন্সি লোইশিনখি। মহাক্না কৈশুমশঙগী পুন্সি লেনখি। অদুবু খ্বাইদগী মশক থোকপদি, মহাক্না নীং-তম্বগীদা নত্তনা খুন্নাইগীসু লান্থেংনখি। অচান-মীরাই, শোকপ-থেংবা য়াদবগী মাইয়োক্তা হৌবা ইহৌ ওইনা মহাক্না মহাক্কী মপা-মপুগী লাইশঙবু কাস্ত খুদিংগী মীওইগীদমক্তা হাংদোকখি। মতম অদুদা অসিগুম্বা থৌওং পাংথোকপা ঙম্বগী থৌনা অসিদি ঐখোয়না হৌজিক্কী মতম অসিদা খঙবা ঙম্লরোই। মতম অদুগী ওইনা য়েংলুরগদি, থৌওংশিং অসিদা থৌনা কয়া য়াম্না চঙলমগনি হায়বা ঐখোয়না খঙবা ঙমগনি। মসিগীদমক্তা মহাক্না ইমুং-মনুংগী মীওইগা করি থেংনরমগনি। নীং-তম্বা ফংলবা তুংদা মহাক্না ওরিশাগী মুখ্য মন্ত্রী অমা ওইনা রাজ্যসিনা চাউখৎনবা অমসুং অতোপ্পা থবক কয়াগীদমক্তা চাউরবা ৱারেপ কয়া লৌখি। শহর, হিথাংফম, স্তীল-প্লান্তশিংবু মতমগা চান্নহনবা অমসুং চাউখৎপগী থৌওং কয়াদা মরু ওইবা থৌদাং কয়া মহাক্না পাংথোকলমখি।
মরূপশিং,
সরকার পায়রবা তুংদসু মহাক মশাবু নীং-তম লান্মী হায়না অদুমক খঞ্জখি অমসুং মপুন্সি চুপ্পা নীং-তম লান্মী অমা ওইনা হিংখি। মহাক্না মুখ্য মন্ত্রী ওইখিবা পার্তী অদুগী মাইয়োক্তা ইমর্জেন্সীগী মনুংদা ৱা ঙাংলুবগীদমক্তা মহাক জেল চঙখি হায়বা ৱাফম অসি হৌজিক্কী মতমদা তাবদা য়াম্না ঙক্না থোক্কনি। হায়বদি মহাক অসি নীং-তম্বগীদমক্তা অমসুং ভারতকী গনতন্ত্রবু কন্নবগীদমক্তা জেল চঙখিবা অদুগুম্বা নেতা অমনি। ইমর্জেন্সী লোইরবা তুংদা ঐহাক্না মহাক্কা উন্ননবা ওরিশাদা চৎলুবা অসি ঐহাক্কী য়াম্না লাইবক ফবা অমনি। মতমদুদা ঐহাক্তি মীচম্নি। অদুবু মহাক্না ঐঙোন্দা মতম পীবিখি অমসুং পুঙফম অদু অয়ুক্কী চাক চাবা মতম্নি হায়বা ঐহাক্না ঙসিসু নীংশিংলি। মরম অদুনা চাক চাবগী মতম ফাওবগী মনুংদা ৱারী পুম্নমক লোইশিনবা অসি হৌনশানি অদুবু মহাক্না পুং অমগা মখায় হেন্না চাক চাদবমখৈ ঐহাক্কা ৱারী শাদুনা লৈখি অমসুং ৱারোল কয়া অমগী মতাংদা হায়বীখি। ঐহাক্না কনাগুম্বা অমগীদমক্তা রিসর্চ তৌরিবা মৎম্নি। মেতরিএল খরা খোম্লিবনি, মরম অদুনা ঐহাক্না মহাক্কী নাক্তা চৎখিবনি। অচৌবা ইমুং-মনুং অমসুং মরু ওইনা রাজনীতিগী ইমুংশিংদা মচানুপা পোকপশিং অমসুং মখোয়গী মচাশিংবু য়েংবা মতমদা মখোয়না তৌরিবসি করিনো হায়না মতম কয়াদা খনবগী থৌওং কয়া থেংনখ্রে। অদুবু, ভর্ত্রিহরীজীবু উরুবদা মসিগী তাইওন্নবা ৱাখল ফাওই। মসিগী মরমদি, হরেকৃষ্ণজীনা মহাক্কী ইমুং-মনুংদা ইনগদবা লিচত-শাজৎ, হৌন-লোনচৎ কয়াদা মরু ওইবা পীরম্বা কয়া অদু ভর্ত্রিহরীজীগীগুম্বা মরূপ অমা ঐখোয়না ফংলিবনি।
মরূপশিং,
মহাক্না মুখ্য মন্ত্রী ওইরিঙৈদসু ওরিশাগী তুংগীদমক্তা য়াম্না খঞ্জদুনা লমদমসিগী পু ৱারীদসু মশক থোক্না তেংবাংখি হায়বসি ঐখোয়না নীংথিনা খঙনরবনি। মহাক্না ভারতকী পু ৱারী ওইরবা কংগ্রেস্তা মরু ওইবা থৌদাং লৌখি, ওরিশাগী পু ৱারীবু লৈবাক্কী থাক্তা পুবিখি। ওরিশাগী ম্যুজিয়ম, Archives, archaeology section ওইরো, খুদিংমক অসি মাহতাবজীগী পু ৱারী ওইবা মিৎয়েং অমসুং তেংবাংদগী ওইথোক্লিবনি।
মরূপশিং,
অখঙ-অহৈ কয়া অমনা হায়বদা, করিগুম্বা ঐখোয়না ওরিশা ইতিহাসপু পারবদি ওরিশাবু নীংথিনা খঙলবনি, থেংনরবনি। অদুগা মসিগী ৱাফম অসি অচুম্বনি। পু ৱারী অসি হৌখ্রবা মতমগী তাঙ্কক অমখক্তা নত্তে, মসিদি তুংগী মতমগী মিংশেলসু ওইরিবনি। ৱাখল্লোন অসিবু মাংদা থমদুনা, ঙসি লৈবাক অসিনা নীং-তম্বগী পু ৱারীবু অমৃৎ মহোৎসবকী খুত্থাংদা অমুক্কা হিংগৎহল্লি। ঐখোয়না ঙসি ঐখোয়গী নহাশিংনা খঙনবা অমসুং তসেংনা মশাদা ফাওজনবা ঐখোয়গী নীং-তম লান্মী কয়াগী কত্থোকপা অমসুং হোৎনবগী ৱারী কয়া অমুক হিংগৎহল্লি। মশাদা থাজবা অনৌবা ইথিল অমগা মাং থানা চৎপা ঙমহন্নবা হোৎনরি। করিগুম্বা খরা তৌদুনা অনৌবা পান্দম অমগা লোয়ননা চৎনবা হোৎনহল্লি। লৈবাক মীয়াম মাংদা থোক্লকপা ঙমদবা অসিগুম্বা নীং-তম ইহৌগা মরী লৈনবা অসিগুম্বা ৱারী কয়া লৈরি। হৌজিকসু ভর্ত্রিহরীজীনা হায়বীখিবা অদুনি। ভারতকী পু ৱারী অসি কোনুংগী পু ৱারী নত্তে। ভারতকী পু ৱারী অসি নিংথৌরেলগীতা নত্তে। মীওই কয়া-কয়াগী পুন্সিগা লোয়ননা পু ৱারী অসি হৌরকখিবনি, অদুনবু চহি লিশিং কয়াদগী লৈরক্লবা অসিগুম্লবা শক্নাইরবা চৎনবী অসিদা ঐখোয়না হিংদুনা লাক্লিবনি। নিংথৌ অমসুং নিংথৌরেলগী নক্নবা থৌদোকশিংবু পু ৱারীনি হায়না ঐখোয়না লৌবা অসিদি অরানবা ওইগনি। ঐখোয়দি অসিগুম্বা মীওই অদু নত্তে। মহাভারত অমসুং রামায়নবু মপুং ফানা য়েংবীয়ু। মসিগী মপুং ওইবা ৮০%গী শরুক্তি অচম্বা মীওইশিংগী মরমদনি। মরম অদুনা মীওই অপুনবা অসিদা ঐখোয়গী পুন্সিগী মরু ওইবা মিৎয়েং চঙদুনা লাক্লি। ঙসি, ঐখোয়গী নহাশিংনা পু ৱারীগী পদুগুম্বা তাঙ্ককশিংদা পুক্নিং চঙহন্নীংই, চঙবসু চংলি, মখোয়না তুংগী চারোনশিংদসু খঙহন্নবা হোৎনরি। মসিগী থৌওংশিং অসিদগী ইথিল কয়া অমা মাংদা লাক্কনি, লৈবাক্কী তোঙানবা মওং কয়া খঙবা ঙম্লগনি।
মরূপশিং,
হরেকৃষ্ণজীনা নীং-তম ইহৌগী তাঙ্কক কয়া অমা ঐখোয়দা খঙহল্লি, মসিনা ওরিশা খঙনবা অমসুং থিজিন্নবা লম্বী কয়া অমা হাংলি। পাইক ইহৌ, গঞ্জাম ইহৌ অমসুং লার্জা কোল ইহৌদগী হৌরগা সম্বলপুর ইহৌ ফাওবদা, ওরিশাগী লমদম্না মীরমগী মীখা পোনবগী মাইয়োক্তা লাল হৌবগী মৈরীবু মতম পুম্বদা অনৌবা মাইওন পীদুনা লাকখি। লান্মী কয়া অমা ইংলিশশিংনা জেলদা থমখি, মীরমদা থাখি, কয়া অমা হাৎখি। অদুবু নীং-তম ইহৌদি কৈদৌনুংদা হন্থখিদে। সম্বলপুর ইহৌগী থৌনা ফরবা লান্মী, সুরেন্দ্র সায়না ঙসিসু ঐখোয়দা চাউরবা ইথিল পীরি। লৈবাক অসিনা গান্ধীজীগী লুচিং মখাদা লোইলম লৈঙাক্কী মাইয়োক্তা অরোইবা লান হৌখিবা মতমদসু ওরিশা অমসুং মফম অসিগী মীয়াম্না অচৌবা থৌদাং লৌখি। তেংবাংদবগী ইহৌ অমসুং কাঙলোন ইন্দবগী ইহৌ অসি অদুগুম্বা মখলগী ইহৌ অমনি, মদুদা থুমগী সত্যগ্রহ ফাওবদা পন্দিৎ গোপবন্ধু, আচার্য় হরিহর অমসুং হরেকৃষ্ণ মাহতাবনচিংবা মীওইশিংনা ওরিশাবু লুচিংখিবনি। রমা দেবী, মালতী দেবী, কোকিলা দেবী, রানী ভগ্যবতীনচিংবা ইচে-ইচল অমসুং ইমাশিংনা নীং-তম লালহৌবু অনৌবু মাইকৈ তাকপীখি। মতৌ অসুম্না, ওরিশাদা লৈরিবা ঐখোয়গী ত্রাইবেল খুন্নাইগী তেংবাংবু কনানা কাওবা ঙমগনি? ঐখোয়গী ত্রাইবেলশিংনা মরমদম নুংশিবা অমসুং থৌনানা মীরমগী লৈঙাক্লোইবু কৈদৌনুংদা নুংঙাইনা ফমদুনা লৈবা ঙমহনখিদে। নীং-তম লান্দা ত্রাইবেল ইচিল-ইনাওশিংগী লুচিংবগী থৌদাং কয়া য়াম্না মরু ওইখিবগে হায়বা মীয়ামদা খঙহন্নবা ঐহাক্না হোৎনরি হায়বসি অদোম্নসু খঙলম্লগনি। মসিগা মরী লৈনননা মখোয়না থৌদাং য়াখিবা মরু ওইবা মফমশিংদা ম্যুজিয়ম অমমম লৈগদবনি হায়না ঐহাক্না খল্লি। মশিং থীঙমদবা ৱারী কয়া লৈ, মশিং থীঙমদবা কত্থোকপা অমসুং থৌনাগী ৱারী কয়া লৈ। মখোয়না মতৌ করম্না লাল শোক্নখি অমসুং মাই পাকখি হায়বা ৱারী য়াম্না লৈ। মতম শাংলবা ফাওবা ইংলিশশিংবু মখোয়গী লমদমদা খোঙদাবা ঙমহনখিদে। মখোয়গী অসিগুম্বা থৌদৌ কয়াগী মতাংদা লাক্কদৌরিবা চারোনশিংদা খঙহনবগী তঙাই ফদবা য়াম্না লৈ। মখোয়গী হোৎনখিবশিংবু তোঙান্না মশক তাক্তুনা মীয়াম মাংদা পুরকপগী মরু ওইবা অমা লৈ। পু ৱারীনা থৌশাবীদবা অসিগুম্বা ৱারী কয়া অমা লৈরি। ঐখোয়গী কান্নবা লৈগদবা থবক লৈরবদি ঐখোয়না মদুদা অদুমক লুপ্তুনা লৈগল্লি। মরম অদুনা অসিগুম্বা কত্থোকপগী ৱারী কয়া শানদে। মথন্নতা খঙবা ঙমদবা হীরম অদুদি, ঐখোয়না থিজিন্দুনা মাংদা পুরকপা তাবনি। ব্রিতিশকী মাইয়োক্তা ভারত থাদোকউ হায়বা ইহৌদা ওরিশাগী শক্নাইরবা ত্রাইবেল লুচিংবা নায়ক লক্ষমন নায়কজীবু ঐখোয়না নীংশিংফম থোকই। মহাকপু ব্রিতিশনা ফারগা থৌরী য়ান্দুনা হাৎখি। নীং-তম্বগী মঙলানগা লোয়ননা ভারত ইমাগী তম্পাক্তা তুমখ্রে।
মরূপশিং,
নীং-তম্বগী পুৱারীগা লোইননা অমৃৎ মহোৎসবকী মরু ওইবা মাইকৈ অমদি ভারতকী তোঙানবা মওং চেনবা অমসুং নাৎকী কোনুং অমা ওইবা অসিনি। ওরিশাদি ঐখোয়গী অসিগুম্বা নাৎকী মপুং ওইবা মমি অমনি। মফমসিগী লানবন, ধর্মগী ৱাখল্লোন, ত্রাইবেলগী নাৎ অসি লৈবাক অসিগী হেরিতেজনি। লৈবাক্না মসিবু খঙফম থোকই, মরী লৈনফম থোকই। অমসুং হৌরক্লিবা চারোন্না খঙফম থোকই। ঐখোয়না ওরিশা ইতিহাসপু মনুং হুৎনা খঙলিবমখৈ, মসিবু মালেমগী মাংদা পুরকপা ঙমগনি, মীওইবা খুন্নাইবু খঙবগী কান্নরবা মচল কয়া ঐখোয়না ফংবা ঙমগনি। হরেকৃষ্ণজীনা মহাক্কী লাইরিক অসিদা ওরিশাগী লাইনীংদা থাজবা, কলা অমসুং বস্তুগী মতাংদা পল্লিবা অসিদগী ঐখোয়গী নহাশিংনা মাইকৈ অসিদা খঙবগী য়ুম্ফম অমা ওইরিবনি।
মরূপশিং,
ওরিশাগী মমাংঙৈগী ৱারীশিংদা অদোম্না য়েংবদা, ওরিশাগীতা নত্তনা ভারতকী পুৱারীগী মমি উবা ফংগনি। পুৱারীদা ইরম্লিবা অসিগুম্বা ৱারোলশিং অসিনা হৌখ্রবা অমসুং লাক্কদৌবা খুদোংচাববু অমত্তা ওইনা পুন্দুনা ঐখোয়বু লমজিংবীরি। অমুক্তং য়েংবীয়ু, ওরিশাগী পাক-চাউরবা সমুদ্র তোর্বান অসি মতম অমদা ভারতকী চাউরবা হিথাংফম অমসুং মালেমগী লল্লোন-ইতিক তৌফম ওইরম্মি। ইন্দোনেসিয়া, মলেসিয়া, থাইলেন্দ, ম্যানমার অমসুং শ্রী-লঙ্কাগুম্বা লৈবাকশিংগা লোয়ননা লল্লোন-ইতিক তৌরম্বশিং অসি ওরিশা অমসুং ভারতকী নুংঙাই-য়াইফবগী অচৌবা মরম অমনি। পুৱারীগী মরমদা থিজিনবা মীওই খরনদি লমদমসিগী কোনার্ক মন্দিরদা জিরাফকী মমি উবা ফংলিবা অসি মফম অসিনা অফ্রিকা ফাওবগা লল্লোন ইতিক তৌনরম্মি হায়বগী খুদম্নি হায়রি। মরম অদুনা জিরাফকী ৱারোল য়াওরিবনি। মতমদুদা ৱাৎস এপ লৈতে। ওরিশা মীওই মশিং য়াম্বনা লল্লোন ইতিক্কীদমক্তা অতোপ্পা লৈবাকশিংদসু লৈনরম্মি, মখোয়বু তুরেল ৱাংমগী ওরিয়া হায়নসু কৌনরম্মি। ওরিশাগী ময়েক্কা অতৈ লৈবাক্কী ময়েক কয়াগসু মান্নৈ। পুৱারীগী পাউদম্না হায়বগী মতুং ইন্না নিংথৌরেল অশোকানা মসিগী সমুদ্রগী লল্লোন-ইতিক অসিদা য়ুম্ফম ওইদুনা ফংফম থোকপা হক ফংনবা কলিঙ্গদা লান্দাখি হায়রি। মসিগী লান্দা অসিনা মহাকপু মীথোইবা অশোকা হায়না খঙনহনখি। অদুগা ওরিশানা কার্বার খক্তা নত্তনা বৌধ ধর্ম শন্দোকপগী পাম্বৈ অমসু ওইখি।
মরূপশিং,
মতম অদুদা মহৌশানা ঐখোয়দা পীবীরম্বা পোত্থোক খুদিংমক ঙসিসু পীবিরি। ঐখোয়গী নাক্তা হৌজিক লৈরিবা কার্বার তৌবগী সমুদ্র তোর্বান, মেনপাৱর অমসুং কার্বারগী খুদোংচাবশিং অসি ঙসিসু লৈরি। মসিগী মথক্তা ঙসিদি ঐখোয়গী নাক্তা মতমগা চান্নবা বিজ্ঞানগী পাঙ্গলসু লৈরে। ঐখোয়না মহৌশাগী মতমগী অমসুং হৌজিক্কী পাঙ্গলশিং পুন্সিল্লবদি, ওরিশানা চাউখৎপগী অনৌবা থাক অমা য়ৌবা ঙমগনি। অমসুং লৈবাক অসিনা মসিগী মতাংদা য়াম্না লুনা লৌদুনা হোৎনরি। খ্বাইদগী য়াম্না চাউখৎনবগীদমক্তা ঐখোয়না খোঙফম চেৎলি। ঐহাক্না প্রধান মন্ত্রী ওইদ্রিঙৈ অমসুং মীখলগী মতম লেপত্রিঙৈ মতমদা ইং ২০১৩দা ঐহাক্না ৱা ঙাংখি। ঐখোয়গী পার্তীগী থৌরম অমনি। ভারতকী তুং অসি ঐহাক্না মতৌ করম্না উবগে হায়না ঐহাক্না হায়খি। ভারতনা খল মান্ননা চাউখত্ত্রবদি ঐখোয়গী তৌবা ঙম্বগী মতিক অসি নীংথিনা শিজিন্নবা ঙম্লোই হায়না ঐহাক্না হায়খি। মতমদুগী ভারত অসিদা নোংচুপ থংবা লৈবাক্কী শরুক অসিদা লৈই অমা চিংলবদি মতমদুদা নোংচুপথংবা মফমশিংদা হেন্না চাউখৎপগী মমি উবা ফংগনি। শেন্মিৎলোনগী থৌওং কয়া উবা ফংগনি। মখাদগী হৌরগা মথক ফাওবদা উগনি। অদুবু নোংপোকথংবা শরুক্তা মহৌশাগী পোত্থোক য়াম্না লৈ। মফমসিদা creative mindসু য়াম্না লৈ। ওরিয়া ওইরো, বিহার ওইরো, বেঙ্গোল ওইরো, অসম ওইরো, নোর্থ-ইস্ত ওইরো, হ্যুমেন রিসোর্স অদুক্কী মতিক য়াম্না লৈ। লমদম অসি অসিগুম্বা পাঙ্গলশিংগী কোনুংনি। মফম অসিন খক্তনা চাউখৎপা মফম ওইরবসু, ভারত অসি কনাগী মখাদা লৈরোই। পাঙ্গল য়াম্না লৈ। মরম অদুনা, মমাংগী চহি ৬কী analysis য়েংবদা, ভারত পুম্বগী চাউখৎপগী খোঙথাং অসি ইনফ্রাস্ত্রকচরনা ওইবনি। মসিদা খ্বাইদগী ৱাংবা মিৎয়েং চঙবনি। অদুগা নোংচুপ অমসুং নোংপোক্কী খলদা ১৯-২০গী চাংদা খেৎনবা লৈরিবা অসিদি মহৌশাগী পোত্থোক খেৎনবগীনি। অদুগা অদোম্না য়েংলবদি, ভারতনা সনাগী মতমদি নোংপোক থংবা ভারতনা ভারতপু লুচিংবা মতমদনি। ওরিশা, বিহার নত্ত্রগা কোলকতা ওইরো, মখোয়শিং অসিদি ভারতপু লুচিংলম্বা লমদমশিংনি। মতম অদুদা সনাগী মতম ওইরম্লিবসি লমদম অসিদা পাঙ্গল চাউনা লৈরম্বননি। মসিগী পাঙ্গল অসিবু ঐখোয়না মাংদা পুথোক্তুনা হোৎনরবদি, ভারতপু অমুক হন্না অৱাংবা থাক্তা পুরকপা ঙমগনি।
মরূপশিং,
কার্বার অমসুং ইন্দস্ত্রীগী খ্বাইদগী অহানবা তঙাই ফদবা অসি ইনফ্রাস্ত্রকচরনি। ঙসিদি, ওরিশাদা কিলোমীতর লিশিং কয়াগী নেস্নেল হাইৱে, হিথাংফম ফাওবা শম্নহনগদবা সমুদ্র তোর্বানগী হাইৱে কয়া শারি। হৌখিবা চহি ৬-৭তগী কিলোমীতর কয়াগী অনৌবা রেল লম্বীসু থাখ্রে। সাগরমালা প্রোজেক্তসু করোর লিশিং কয়া থাদখ্রে। ইনফ্রাস্ত্রকচরগী মথংদা পাংথোক্কদবা মরু ওইবা থৌদাংদি ইন্দস্ত্রীনি। ঐখোয়না মাইকৈ অসিদা ইন্দস্ত্রী, কম্পেনীশিংবু পুক্নিং থৌগৎপগী থবক পায়খৎলি। থাউ অমসুং গ্যাসকা মরী লৈনবা কার্বারগী খুদোংচাবা কয়া ওরিশাদা লৈ, মসিগীদমক্তসু করোর লিশিং কয়া অমা থাদখ্রে। থাউগী রিফাইনরী, ইথানোল বাইও রিফাইনরী ওইরো, মখোয়গীদমক্তা অনৌবা প্লান্ত কয়া অমা ওরিশাদা শারি। মতৌ অসুম্না, স্তীল ইন্দস্ত্রীগী চাউখৎপা য়াবগী খুদোংচাবগী মতাংদসু থবক পায়খৎলি। লমদম অসিদা করোর লিশিং কয়া অমা থাদরি। ওরিশাদা সমুদ্রগী খুত্থাংদা চাউখৎপা য়াবগী খুদোংচাবসু লৈরিবনি। Blue Revolution গী খুত্থাংদগী মসিগী খুদোংচাবশিং অসিদা য়ুম্ফম ওইদুনা ওরিশানা মফম অসিগী লৌমী অমসুং ঙামীশিংগী পুন্সি মহিং ফগৎহন্নবা থবক পায়খৎনবা লৈবাক্না হোৎনরি।
মরূপশিং,
লাক্কদৌরিবা মতমশিংদা অসিগুম্লবা কার্বারগী খুদোংচাবশিং অসিগীদমক্তা স্কিলগী মথৌ তাবা য়াম্না লৈগনি। কগুদোংচাবশিং অসি লৌদুনা ওরিশাগী নহাশিংনা কান্নবা ফংনবগীদমক্তা আই.আই.তি. ভুবনেশ্বর, আই.আই.এস.ই.আর. বহরামপুর অমসুং ইন্দিয়ন ইন্সতিত্যুৎ ওফ স্কিলগুম্বা লুপশিংগী উরেপ-উয়ুং তমখ্রে। হন্দক্কী চহিগী জনুৱারীদা ঐহাক্না ওরিশাদা আই.আই.এম. সম্বলপুর শঙ্গাবগী লাইবক ফবসু ফংজখি। মসিগী লুপ অসিনা লাক্কদৌরিবা মতমদা ওরিশাগী তুংগী লম্বী য়াৎকনি, চাউখৎপগী অনৌবা থাক্তা পুগনি।
মরূপশিং,
উৎকলমনী গোপবন্ধুনা অসুম্না ইরম্মিঃ জগৎ সরসে ভারত কনল। তা মধে পুন্য নীলাচল। হৌজিক লৈবাক অসিনা নীং-তম্বগী চহি ৭৫ শুবগী নুংঙাইরবা থৌরম পাংথোক্নবা শেম-শারি। অদুনা ঐখোয়না মসিগী ৱাখল্লোন অসিবু অমুক্কা হন্না মঙফাওনহনগদবনি। অদুগা ঐহাক্কী নাক্তা চপ চাবা মশিং লৈতে হায়না উবা ফংই। অদুবু কোলকতাগী মথংদা ওরিয়া য়াম্না লৈবা শহর অমদি সুরৎ ওইরমগদরা হায়না খল্লি। মরম অদুনা ঐহাক্কা মখোয়গগী মরক্তা করিগুম্বা মরী অমদি লৈ। পুন্সিবু নীংথিজনা অমসুং মশক থোক্না হিংবগী হৌনবী অসি ঐহাক্না য়াম্না নক্ননা উবা ফংই। মখোয়গী মমিংগা করিগুম্বা তৌহৈদবা থবক অমত্তগা মরী লৈনদে। মখোয়না য়াম্না ইংনা-চিক্না হিংবা পাম্মি। ঐহাক্না নোংপোক ভারতকী ৱারী শাবা মতমদা লৈবাক অসিদা ঙসি মুম্বাইগী মতাংদা ৱারী শানৈ। নীং-তমদ্রিঙৈগী মমাংদা করাচীগী, লাহোরগী ৱারী শানরম্মি। তপ্না-তপ্না বেঙ্গালোর অমসুং হাইদ্রবাদকী ৱারী শাবা হৌনরকখি। চেন্নৈগী হৌনরকখি অমসুং কোলকতাগুম্বা ভারতকী চাউখৎপগী অমসুং শেন্মিৎলোনগী মতাংদা মীয়াম্না নীংশিংনবা হৌরকখি। মতিক লৈবা, তুংগী খনবা কোলকতানা বেঙ্গোল খক্তা নত্তনা, অপুনবা নোংপোক ভারতকী চাউখৎনবগীদমক্তা য়াম্না চাউনা লুচিংবা য়াই। ঐখোয়না কোলকতানা অমুক হন্না মতিক লৈহল্লক্নবা অমসুং নোংপোক লমদমগী শক্তি অমা ওইরক্নবা কন্না হোৎনরি। অমসুং, ঐখোয়না মসিগী অপুনবা মেপ অসিদা য়েংদুনা থবক কয়া পায়খৎলি। অদুগা অসিগুম্বা থৌওংশিং অসিনা লৈবাক অসিদা য়াম্না কান্নহনগনি হায়না ঐহাক্না থাজবা থম্মি। ঐহাক্না ঙসি, শ্রীমান হরেকৃষ্ণ মাহতাব ফাউন্দেসনগী শক্নাইরবা মীওইশিংদা মহাক্কী থবকশিং অসিবু মাং থানা পুদুনা চৎপগী খুদোংচাবা অমনি হায়না হায়জনীংই। ঐখোয়না ওরিশাগী পুৱারী, মফম অসিগী সংস্কৃতী, হৌন-লোনচৎপু মালেম শিনবা থুংনা য়ৌহনগদবনি। লাকপীরো, অমৃৎ মহোৎসব অসিদা লৈবাক্কী মীয়ামগা পুন্দুনা মীওই খুদিংগী খোঙজং অমা চঙশিল্লসি। মসিগী খোঙজং অসিনা হরেকৃষ্ণ মাহতাবনা নীং-তম লান্দা থৌনা হাপ্লম্বদৌনা চপ-মান্ননা হাপ্পা ঙমগনি। মসিগী য়াইফরবা ৱাখল্লোনগা লোয়ননা ঐহাক্না শক্নাইরবা ইমুং অসিগা পুঞ্জবগী খুদোংচাবা ফংজরে। ঐহাক্না মাহতাব ফাউন্দেসন অমসুং ভাই ভর্ত্রিহরীজীবুসু থাগৎচরি। অদুগা অদোমগী মরক্তা লাক্তুনা ঐহাক্কী ৱাখল্লোন ফোঙদোকপগী খুদোংচাবসু ফংজরে। অদুগা ঐহাক্না ইকায়খুম্নজবা মীওই অমগী মরমদগী অসিগুম্বা পুৱারী ওইরবা থৌরমগী শরুক অমা ওইজবসু ফংজরে। ঐহাক্না অমুক্কা হন্না থাগৎপা ফোংদোকচরি।
হন্না হন্না অমুক্কা থাগৎচরি।


text:
প্রধান মন্ত্রী শ্রী নরেন্দ্র মোদী ২০২০গী ফেব্রুৱারী ১৬তা নোংমগী ওইবা খোংচৎতা মহাক্কী পার্লিয়ামেন্তরী কন্সতিত্বেন্সী বরানসীদা চৎকনি।
প্রধান মন্ত্রীনা শ্রী জগদগুরু বিশ্বরাধায়া গুরুকুলগী সেন্তিনরী সেলেব্রেসনগী লোইশিনবগী থৌরমদা শরুক য়াগনি। শ্রী মোদীনা শ্রী সিদ্ধান্ত শিখামনি গ্রন্থকী লোন ১৯দা ত্রান্সলেতেদ বর্জনসু রিলিজ তৌগনি।
প্রধান মন্ত্রীনা গ্রন্থকী মোবাই এপ্লিকেসন অমসু রিলিজ তৌগনি হায়না গুরুকুলগী মকোক দা. চন্দ্রসেখর শিবরআচার্য় মহাস্বামীনা ওইরি।
শ্রী নরেন্দ্র মোদীনা তুংদা পন্দিৎ দীনদয়াল উপাধ্যায় মেমোরিয়েল সেন্তর জাতিদা কত্থোক্কনি। থৌরম অদুদা প্রধান মন্ত্রীনা পন্দিৎ দীনদয়াল উপাধ্যায়গী ফীৎ ৬৩ ৱাংবা পঞ্চ লোহা মীতমসু মায়খুম হাংদোক্কনি। মসি লৈবাক অসিদা লুচিংবা অসিগী খ্বাইদগী চাউবা মীতমনি। মীতম অসি মপুং ফানা শাবা লোইশিন্নবা হৌখিবা চহী অমদগী আর্তিসান ২০০ হেনবনা নুংথিল অমসুং নুমিদাং থবক তৌরি।
মেমোরিয়েল সেন্তর অসিদা পন্দিৎ দীনদয়াল উপাধ্যায়গী পুন্সী অমসুং মতমগী উদা হকপশিংসু লৈরি। হৌখিবা চহীদা প্রোজেক্ত অসিদা ওরিশাগী ক্রাফসমেন অমসুং আর্তিস্ত চাউরাক্না ৩০না থবক তৌরি।
প্রধান মন্ত্রীনা তুংদা মীয়ামগী মীফম অমদা প্রোজেক্ত ৩০ হেন্না জাতিদা কত্থোক্কনি। মসিগী মনুংদা কাশী হিন্দু বিশ্ববিদ্যালয় (বি.ঐচ.য়ু.)দা ফমুং ৪৩০ লৈবা সুপর স্পেসিয়েলিতী গবর্নমেন্ত হোস্পিতাল অমসুং বি.ঐচ.য়ু.দা ফুং ৭৪ লৈবা সাইকিয়েত্রী হোস্পিতাল য়াওরি।
প্রধান মন্ত্রীনা ভিদিও লিঙ্ককী থোংদা আই.আর.সি.তি.সি.গী মাহা কাল এক্সপ্রেসসু লমথাগনি। ত্রেন অসিনা জ্যোতিরলিং পিলগ্রিম সেন্তর ৩- বরানসী, উজ্জৈন অমসুং ওমকারেশ্বরবু শম্নহল্লগনি। মসিনা লৈবাক অসিদা অহানবা ওবরনাইত জর্নী প্রাইবেত ত্রেন ওইরগনি।
প্রধান মন্ত্রী শ্রী নরেন্দ্র মোদীনা পন্দিৎ দীনদয়াল উপাধ্যায় হস্তকালা সনকুলদা নুমিৎ নিনি চত্থগদবা ‘কাশি এক রুপ অনেক’ একজিবিসন্সু হৌদোক্কনি। প্রধান মন্ত্রীনা অমেরিকা, ইংলেন্দ অমসুং ওস্ত্রেলিয়া য়াওনা মালেমগী তোঙান তোঙানবা লৈবাকশিংদগী লাকপা পোৎ লৈবশিং অমসুং আর্তিসানশিংগা উনদুনা ৱারী শানগনি। ‘কাশি এক রুপ অনেক’না উত্তর প্রদেশ অপুম্বদগী লাকপা আর্তিসান ১০০ হেনবগী পোত্থোকশিং উৎকনি।


text:
ইন্সতিত্যুৎ অসিদা ফমুং ৭৫০ চনবা হোস্পিতাল অমা লৈগনি মসিদা ইমর্জেন্সী/ত্রাউমাগী ফমুংশিং, আয়ুশকী ফমুংশিং, লনাইগী ফমুংশিং অমসুং আই সি য়ু স্পিসিএলিতী অমসুং সুপর স্পিসিএলিতী ফমুংশিং লৈগনি । মসিগা লোইননা , মদুদা এদমিনিস্ত্রেশনগী ব্লোক অমা, আয়ুসকী ব্লোক, ওদিতোরিয়ম, নাইৎ শেল্তর, হোস্তেলশিং অমসুং লৈফমগী খুদোংচাবশিং ফংগনি ।
ভতিন্দাদা শাগদৌরিবা অনৌবা এ আই আই এম এস অসিগী প্রোজেক্তকী অচংবা শেনফম অসি লুপা কোতি ৯২৫ ওইগনি । মথক্কী শেনফম অসিদা রিকর্রিং শেনফম ( ৱেজেস অমসুং সেলরী অমসুং ওপরেসন অমসুং মেন্তিনেন্সকী চাদিংশিং ) য়াওদে । রিকর্রিং চাদিংশিং অসি অনৌবা এ আই আই এম এস অসিনা হকশেল অমসুং য়াইফা য়ুম্বাল মন্ত্রালয়গী পি এম এস এস ৱাইগী প্লান বজেৎকী হেদতগী গ্রান্ত ইন এদ ওইনা ফংলকপা মখোয়গী চহিগী ওইবা বজেৎতগী শেমগনি ।
ভতিন্দাগী অনৌবা এ আই আই এম এস অসিনা নেস্নেল হেল্থ মিসন ( এন ঐহ এম ) গী মখাদা ফংবা প্রাইমরি অমসুং সেকন্দরী থাক্কী ইন্সতিত্যুশনশিং/খুদোংচাবশিং অদু লমদম অসোমদা দোক্তর অমসুং হেল্থ ৱাকরশিংগী অচৌবা পুল অমা শেম্লগা মীয়ামদা সুপর স্পিসিএলিতী হেল্থ কিয়র ফংহনগনি । ইন্সতিত্যুশন্নসু লমদমদুগী লাইনা অমসুং অতৈ হকশেলগা মরি লৈনবা ৱাফমশিংদা রিসর্স পাংথোক্কনি অমসুং অদুগুম্বা লাইনাসিং অদু নিংথিজনা ঙাকথোকপা অমসুং লায়েংগনি ।
প্রোজেক্ত অসি ভারত সরকারনা অয়াবা পীখিবা তারিক্তগী থা ৪৮ গী মনুংদা লোইশিনগনি । মসিদা থা ১৫ গী প্রি-কন্সত্রক্সন ফেজ, থা ৩০ গী কন্সত্রক্সন ফেজ অমসুং স্তেবিলাইজেসন/কমিস্নিং ফেজগী থা ৩ য়াওরি । পঞ্জাবকী অমসুং মসিগী অকোইবা লমদমদা এ আই আই এম এস অসিগী কান্নবা ফংগনি । (পিআইবি-27-July, 2016)